Naxçıvan Dövlət Tarix Muzeyi muxtariyyətin yetirməsidir\nAzərbaycan Respublikasının Prezidenti cənab İlham Əliyevin “Naxçıvan Muxtar Respublikasının 90 illik yubileyinin keçirilməsi haqqında” 14 yanvar 2014-cü il tarixli Sərəncamında qeyd olunduğu kimi, çoxəsrlik dövlətçilik ənənələri olan bu diyar həmişə xalqımızın zəngin mədəni irsini layiqincə yaşatmış, yetirdiyi çox sayda görkəmli elm xadimləri, sənətkarları, tarixi şəxsiyyətləri ilə ölkəmizin sosial-iqtisadi, ictimai-siyasi həyatında əvəzsiz rol oynamışdır.\nNaxçıvan Muxtar Respublikasının həm yaşıdı, həm də yetirməsi olan Naxçıvan Dövlət Tarix Muzeyinin də yaradılmasından 90 il ötür. Muxtariyyət tariximizin önəmli səhifələrindən olan Naxçıvan Dövlət Tarix Muzeyinin 90 illik tarixinə qısa ekskursiyanın oxucularımız üçün maraqlı olacağına inanırıq.\nQədim Naxçıvan diyarında muzey işinin başlanğıc tarixi XIX əsrin sonlarına təsadüf etsə də, ilk muzeyin yaradılması ötən əsrin 20-ci illərində mümkün olmuşdur. 1924-cü ilin fevral ayında Naxçıvan Muxtar Respublikası təşkil olunduqdan sonra Naxçıvan MSSR Xalq Komissarları Sovetinin 30 oktyabr 1924-cü il tarixli qərarı ilə Naxçıvan Tarix-Etnoqrafiya Muzeyi (indiki Naxçıvan Dövlət Tarix Muzeyi) yaradılmışdır. Naxçıvan Tarix-Etnoqrafiya Muzeyinin yaradılması barədə Naxçıvanın yerli höküməti tərəfindən müvafiq qərar qəbul olunmasına və Maarif Komissarlığına müvafiq tapşırıqlar verilməsinə baxmayaraq, 1924-cü ilin oktyabrından 1925-ci ilin sonunadək muzey üçün yer ayrılmamışdır.\nNaxçıvan MSSR Xalq Komissarları Sovetinin 6 yanvar 1926-ci il tarixli iclasında “Naxçıvan Tarix-Etnoqrafiya Muzeyini zənginləşdirmək haqqında” məsələyə baxılmış və həmin muzeyi zənginləşdirmək məqsədilə Naxçıvan şəhər sakini Balabəy Əlibəyovun şəxsi kolleksiyasının dövlət mülkiyyətinə götürülməsi və həmin əşyaların muzeyə təhvil verilməsi üçün üzvləri V.Həsənzadə, M.Mirheydərzadə, X.Hacılarov, A.Əliyarov və Rəhmanov olmaqla, komissiya yaradılmışdır. Beləliklə, muzeyin əməli surətdə təşkili müəyyən mənada həll edilmiş, B.Əlibəyovun özü isə həmin vaxtdan muzeyə direktor təyin edilmişdir. O, bu vəzifədə 1930-cu ilədək çalışmışdır.\nEksponatlarının əksəriyyəti B.Əlibəyovun şəxsi kolleksiyasının əşyalarından ibarət olan Naxçıvan Tarix-Etnoqrafiya Muzeyi 1926-cı ilin yanvar ayından fəaliyyət göstərməyə başlamışdır.\nNaxçıvan MSSR Xalq Maarif Komissarlığının tabeliyində olmasına baxmayaraq, münasib yer ayrılmadığından özü direktor olduğu müddətdə muzey B.Əlibəyovun şəxsi evində fəaliyyət göstərmişdir. B.Əlibəyovu yaxından tanıyan Naxçıvan şəhər sakinlərinin bəzilərinin verdikləri məlumata görə, onun evi Naxçıvan şəhərinin mərkəzində, indiki Atatürk küçəsində tikilməkdə olan yaşayış binasının yerində olmuşdur. Həmin ev Naxçıvan üçün səciyyəvi olan müxtəlif ölçülü, dairəvi formalı, dəmir ornamentlərlə bəzədilmiş darvazadan keçməklə həyətin ortasında idi. Muzeyin özü 2 otaqda və çox da böyük olmayan dəhlizdə yerləşdirlimişdi.\nİlk dövrlərdə cəmi bir neçə yüz eksponatla fəaliyyətə başlayan Naxçıvan Tarix- Etnoqrafiya Muzeyində qədim diyarın tarixinə, arxeologiyasına və etnoqrafiyasına dair materiallar var idi. Onların arasında qızıldan hazırlanmış qadın bəzək əşyaları, qədim xalçalar, Şərq parçalarının nümunələri, qələmdanlar, saxsı və misdən hazırlanmış məişət əşyaları, qədim silahlar, Səfəvilər dövrünə aid sikkə kolleksiyası, XIX əsrin əvvəllərində tərtib olunmuş torpaq mülkiyyətinə dair sənədlər, tarixi memarlıq abidələrinin tikintisində istifadə olunan inşaat materiallarının nümunələri və digər maraq doğuran eksponatlar xüsusi yer tuturdu.\nMuzeyin təşəkkülündə və inkişafında 1925-ci ilin may ayında Naxçıvanda yaradılan “Tədqiq və Tətəbbö” Cəmiyyətinin və onun ətrafında toplanan ziyalıların xüsusi rolu olmuşdur. Muzeyə eksponat toplanmasında və onun zənginləşdirilməsində bu cəmiyyətin üzvlərindən M.Mirheydərzadə, Ağa Məhəmməd (Ərbab), L.Hüseynzadə, Z.Seyidov (Seyid Səbri), Ə.Mirzəyev, məşhur şair və dramaturq H.Cavidin böyük qardaşı M.Rasizadə, Q.İmanov və digərləri fəal iştirak etmişlər. Muzeyin 1926-1930-cu illərdəki fəaliyyəti, əsasən, eksponat toplanmasından ibarət olmuşdur. 1930-cu ildə muzey rəhbərliyində kadr dəyişiklikliyi olmuş, B.Əlibəyovdan sonra "Naxçıvan Tədqiq və Tətəbbö" Cəmiyyətində elmi katib vəzifəsində işləmiş Mirbağır Mirheydərzadə Naxçıvan MSSR Xalq Maarif Komissarlığının 27 avqust 1930-cu il tarixli əmri ilə muzeyə direktor təyin edilmişdir. Həmin dövrdə Naxçıvan Tarix-Etnoqrafiya Muzeyinin adı da dəyişdirilərək Naxçıvan Tarix -Diyarşünaslıq Muzeyi adlandırılmışdır.\nNaxçıvan Mərkəzi İcraiyyə Komitəsi Rəyasət Heyətinin 1932-ci il 26 avqust tarixli iclasında “Naxçıvan Tarix-Ölkəşünaslıq Muzeyi haqqında” məsələ müzakirə olunmuş və qəbul olunan qərara əsasən, muzeyin adı yenidən dəyişdirilərək Naxçıvan Tarix-Ölkəşünaslıq Muzeyi adlandırılmış və muzeyə Azərbaycanın realist rəssamı Bəhruz Kəngərlinin adı verilmişdir. Qəbul olunan digər qərarda Oktyabr İnqilabının 15-ci ildönümü gününədək Azərbaycan Tarixi Muzeyinin hazırladığı plan əsasında Naxçıvan Tarix-Ölkəşünaslıq Muzeyinin tamamilə yenidən qurulub başa çatdırılması üçün Azərbaycan SSR Xalq Maarif Komissarlığı tərəfindən iki nəfər muzey işçisinin Naxçıvana ezam edilməsi, muzey üçün müvafiq bina ayrılması, dövlət və təsərrüfat orqanlarının sərəncamında olan və tarixi əhəmiyyət kəsb edən əşyaların muzeyə verilməsi nəzərdə tutulmuş, həmçinin Naxçıvan MSSR Xalq Maarif Komissarlığına təklif edilmişdir ki, Naxçıvan Vilayət Həmkarlar İttifaqları Şürası ilə birgə şagirdlərin, əsgərlərin, kolxozçuların, həmkarlar ittifaqı üzvlərinin mütəmadi olaraq muzeyə ekskursiyalarının təşkilinə dair tədbirlər planı hazırlasınlar.\nHəmin qərardan sonra Naxçıvan şəhərinin indiki Heydər Əliyev prospektindəki 39 saylı yaşayış binasının yanında inşa olunan binada muzeyə yer ayrılmışdır. Həmin binada muzeyin sahəsi 2 otaqdan və çox da böyük olmayan giriş qapısından keçməklə dəhlizdən ibarət olmuşdur.\nBeləliklə, muxtar respublika partiya, sovet, təsərrüfat orqanlarının və ictimai təşkilatlarının yaxından iştirakı ilə 1932-ci ilin oktyabrında B.Kəngərli adına Naxçıvan Tarix- Ölkəşünaslıq Muzeyi həmin binada yenidən qurularaq istifadəyə verilmişdir. 1932-1940-cı illərdə muzeyin fəaliyyət dairəsi genişlənmiş və ekspozisiyası ilbəil zənginləşdirilmişdir. Yarandığı ilk illərdə 250-yə qədər eksponata malik olan muzeyin eksponatları artaraq 1932-ci ildə 2520, 1940-cı ildə isə 4880 ədəd olmuşdur. Təkcə 1940-cı ildə muzeyi 6 mindən çox tamaşaçı ziyarət etmişdir.\n1945-ci ilin mart ayında Azərbaycan SSR Elmlər Akademiyası təsis edilərkən Azərbaycan Tarixi Muzeyi akademiyanın İctimai Elmlər Bölməsinin tərkibinə daxil edildikdən sonra, respublikadakı digər muzeylər kimi, B.Kəngərli adına Naxçıvan Tarix-Ölkəşünaslıq Muzeyi də Xalq Maarif Komissarlığının tabeliyindən çıxarılaraq Azərbaycan SSR Elmlər Akademiyasının tərkibinə daxil edilmişdir. Muzey şəbəkəsinin akademiyanın tərkibində birləşdirilməsi respublikada muzey quruculuğu işinin gələcək inkişafı yolunda mühüm hadisə idi.\nB.Kəngərli adına Naxçıvan Tarix-Ölkəşünaslıq Muzeyi elmlər akademiyasının tərkibinə keçirildikdən sonra Naxçıvan şəhərində indiki “Ana dili” abidəsinin yerində yerləşən M.T.Sidqi adına 4 nömrəli səkkizillik məktəb binasının ikinci mərtəbəsində yerləşdirilmişdir.\n1930-1945-ci illərdə muzeyə rəhbərlik etmiş Mirbağır Mirheydərzadə 1945-ci ilin avqust ayından muzey direktorluğundan ayrılmış, onu Abdulla Axundov əvəz etmişdir. Araşdırmalardan aydın olur ki, müharibədən sonrakı 1945-1955-ci illərdə muzeyin fəaliyyətində ciddi irəliləyiş olmamış, əksinə muzeydə kadr çatışmazlığı və muzey direktorunun tez-tez dəyişdirilməsi muzey işinə mənfi təsir göstərmişdir. Təkcə bir faktı göstərmək kifayətdir ki, A.Axundovdan sonra 1949-cu ilin yanvar ayından 1950-ci ilin sentyabr ayınadək muzeyə səkkiz direktor təyin edilmişdir. Səkkiz direktordan yalnız biri 6 ay, biri 5 ay, digərləri 1-3 ay müddətində muzeyə rəhbərlik etmişlər. Muzey direktorlarının tez-tez dəyişdirilməsi, muzeydə lazımi qeydiyyat və sənədləşmə işlərinin aparılmaması nəticəsində muzey eksponatlarının sayı azalmışdır. 1950-ci ilin sentyabrında Naxçıvan MSSR Xalq Maarif Komissarlığının əmri ilə Validə Vəzirova direktor təyin edilmiş və o bu vəzifədə 1956-cı ilin mart ayınadək işləmişdir.\nNaxçıvan MSSR Mədəniyyət Nazirliyi təsis edildikdən sonra muzey Naxçıvan MSSR Maarif Nazirliyinin tərkibindən çıxarılaraq Mədəniyyət Nazirliyinin tabeliyinə verilmişdir. Həmin vaxt muzey yeni binaya köçürülərək indiki Heydər Əliyev prospektindəki Türkiyə Cümhuriyyətinin Naxçıvandakı Baş Konsulluğunun yerində əvvəllər mövcud olmuş ikimərtəbəli binada 2 otaqdan ibarət sahədə yerləşdirilmişdir. Əbülqasım Sultanov 1956-cı ildə muzeyə direktor təyin edilmiş və bu vəzifədə 1982-ci ilədək çalışmışdır. Bir müddət keçdikdən sonra Naxçıvan şəhərinin mərkəzində - Nizami küçəsi 31 ünvanındakı bina B.Kəngərli adına Naxçıvan Tarix-Ölkəşünaslıq Muzeyinə verilmişdir. Həmin binada muzeyin ekspozisiyası yenidən qurulmuşdur.\nÖtən əsrin 60-cı illərində muzey, əsasən, eksponat toplanması işi ilə məşğul olmuş, 1967-ci ilədək yeganə muzey kimi muxtar respublikada əhaliyə muzey xidməti işini həyata keçirmişdir. 60-cı illərin sonlarından etibarən Naxçıvan Dövlət Tarix Muzeyi adlandırılmışdır.\n1924-cü ildə yaradılan indiki Naxçıvan Dövlət Tarix Muzeyinin təşəkkül və inkişaf yolu ötən əsrdə 20-30-cu illərin repressiya sınaqlarından keçmiş, İkinci Dünya müharibəsinin vurduğu yaralarla üzləşmiş, həmin müharibənin acı nəticələrinin aradan qaldırılması illərini yaşamışdır. Araşdırmalar göstərir ki, bütün Azərbaycan muzeyləri kimi, Naxçıvan Dövlət Tarix Muzeyi də özünün əsl inkişaf yolunu ümummilli lider Heydər Əliyevin Azərbaycana rəhbərlik etdiyi ötən əsrin 70-80-ci illərində keçmiş və bu inkişaf günümüzdə də davam etməkdədir.\nMəhz ulu öndər Heydər Əliyevin təşəbbüsü ilə 1970-ci ilin yanvar ayında “Respublikada muzey işinin təkminləşdirilməsi haqqında” və 1980-cı ilin yanvarında “Respublikada muzeylərin şəbəkəsinin genişləndirilməsi haqqında” qəbul edilən qərarlar, bütün muzeylər kimi, Naxçıvan Dövlət Tarix Muzeyinin də fəaliyyətində mühüm rol oynamış və onun inkişafına əhəmiyyətli təsir etmişdir. Məhz həmin qərarların qəbulundan sonra 1982-1983-cü illərdə muzeyin ekspozisiyası geniş mövzulu plan əsasında yenidən qurulmuşdur. 1982-ci ildə İsfəndiyar Əsədullayev muzeyə direktor təyin edilmiş və bu vəzifədə 1998-ci ilin may ayınadək çalışmışdır.\nGənc nəslin milli-mənəvi tərbiyəsində muzeylərin rolunu layiqincə dəyərləndirən, yeni-yeni muzeylərin yaradılmasının və onların maddi-texniki bazasının möhkəmləndirilməsinin təşəbbüskarı olan ulu öndər Heydər Əliyev demişdir: “Milli ənənələrimizin nə qədər dəyərli olduğunu dünayaya gələn yeni nəsillərə çatdırmaq və onları bu ənənələr əsasında tərbiyə etmək üçün muzeylər lazımdır”. Vaxtilə deyilmiş bu fikirlər bütün dövrlərdə öz aktuallığını qoruyub saxlamaqdadır.\nYeni-yeni muzeylər yaratmaq, mövcud muzeylərin maddi-texniki bazasının mökəmləndirilməsinə qayğı göstərmək sahəsində əsası ulu öndər Heydər Əliyev tərəfindən qoyulan nəcib ənənələr müstəqillik illərində də davam etdirilmişdir. Son 19 ildə Naxçıvan Dövlət Tarix Muzeyi böyük dövlət qayğısı ilə əhatə olumuşdur. Naxçıvan Muxtar Respublikası Ali Məclisi Sədrinin qayğısı ilə 2000 və 2007-ci illərdə muzeyin binasında əsaslı təmir-tikinti və quraşdırma işləri aparılmışdır. Aparılmış əsaslı təmir-tikinti və quraşdırma işlərindən sonra muzeyin ekspozisiyası tamamilə yenidən qurulmuş, eksponatların həm fiziki, həm də bioloji cəhətdən etibarlı mühafizəsi üçün ekspozisiya yeni vitrinlər və saxlanc qurğuları ilə təchiz edilmişdir. 2007-ci il may ayının 18-də təmirdən sonra Naxçıvan Dövlət Tarix Muzeyinin açılışı olmuşdur.\nYaradıldığı ilk vaxtlardan cəmi bir neçə yüz eksponatla fəaliyyətə başlayan muzeyin fond və ekspozisiyasında indi 49 mindən çox eskponat mühafizə olunmaqla həm də geniş şəkildə təbliğ olunur. Muzeydə eksponatların sayı 1991-ci ildə 35 min 382 ədəd olmuşdusa, 2000-ci ildə artaraq 38 min 631 ədəd olmuşdur. Son 15 ildə muzeyin fonduna 11 min 775 ədəd yeni eksponat daxil edilmişdir.\nZəngin fonda malik Naxçıvan Dövlət Tarix Muzeyi 1983-cü ilin iyul ayından Azərbaycan SSR Mədəniyyət Nazirliyinin müvafiq əmri ilə tarix profilli muzeylər üçün baza müəssisəsi kimi fəaliyyət göstərir. Muzey muxtar respublikada yeni yaradılan muzeylərin fondunun təşkilində və ekspozisiyasının qurulmasında yaxından iştirak etməklə, onlara lazımi metodik köməkliklər göstərir. Buna misal olaraq müstəqillik illərində Naxçıvan Muxtar Respublikası Ali Məclisi Sədrinin müvafiq sərəncamları ilə yaradılmış Sədərək və Kəngərli Rayon Tarix-Diyarşünaslıq muzeylərini, Naxçıvan Dövlət Xalça Muzeyini, Bəhruz Kəngərli Muzeyini, C.Məmmədquluzadənin ev muzeyini “Xan Sarayı” Dövlət Tarix-Memarlıq Muzeyini “Naxçıvanqala” Tarix-Memarlıq Muzey Kompleksini göstərmək olar.\nSon illərdə muzeydə elmi-tədqiqat və elmi maarifçilik işlərinə diqqət artırılmışdır. Muzey əməkdaşlarının onlarla elmi məqalələri yerli mətbuatda və respublikada nəşr olunan qəzet və jurnallarda, elmi məcmuələrdə və toplularda dərc olunmuş, “Naxçıvan Dövlət Tarix Muzeyi” adlı bələdçi-məlumat kitabçası nəşr edilmişdir. Ötən dövr ərzində muzeydə elmi maarifçilik tədbirlərinin həyata keçirilməsi sahəsində müəyyən təcrübə qazanılmışdır. Muzeydə vaxtaşırı olaraq tarixi günlər ərəfəsində təşkil edilən açıq dərslər, dəyirmi masalar, elmi konfranslar, yubiley tədbirləri, anım mərasimləri və digər elmi-kütləvi tədbirlər əhalinin müxtəlif təbəqələrinin, xüsusilə məktəbli gənclərin muzeyə cəlb olunmalarına əsaslı stimul olmaqla, onlarda Azərbaycançılıq məfkurəsinin formalaşdırılmasına öz müsbət təsirini göstərməkdədir.\nNaxçıvan muxtariyyətinin yetirməsi və yaşıdı olan Naxçıvan Dövlət Tarix Muzeyi Naxçıvan Muxtar Respublikasının 90 illik yubileyi ilə əlaqədar elan olunmuş “Muxtariyyət ili”nə öz töhvəsini verməyə çalışır. Bu münasibətlə muzeyin ekspozisiyasında bu ilin fevral ayında təşkil edilən “Naxçıvan Muxtar Respublikası - 90 il” adlı sərgidə muxtariyyət tariximizə dair yazılı məlumatlar, tarixi xəritələr, sənədlər, fotoşəkillər, kitablar, qəzet və jurnallar, həmçinin digər materiallar nümayiş olunmaqla yanaşı, bu gün Naxçıvanda istehsal olunan sənaye məhsullarının nümunələri də tamaşaçılara təqdim edilir.\nMuzeyin kollektivi mədəni irsin qorunması və təbliği sahəsində fəaliyyətini daha da artırmaqla Naxçıvan Dövlət Tarix Muzeyinin 90 illik yubileyini yeni-yeni uğurlarla qeyd etməyə hazırlaşır.\nNaxçıvan Dövlət Tarix Muzeyinin direktoru,\nNaxçıvan Muxtar Respublikasının Əməkdar mədəniyyət işçisi\n“Şərq qapısı” qəzeti. 3 iyul 2014-cü il, №125


Ən qiymətli qızıl medal! - Anar YUSİFOĞLU - Azinforum.az İnformasiya Portalı\nAna səhifə / Cəbhə Xəbərləri / Ən qiymətli qızıl medal! – Anar YUSİFOĞLU\nƏn qiymətli qızıl medal! – Anar YUSİFOĞLU\nKlassik və ənənəvi turnirlərin, eləcə də zaman-zaman bu tip yarışmaların əsasnaməsinə uyğun, yeni forma və məzmun kəsb etmiş digər oyunların fonunda “Bakı-2015” ilk növbədə açılış mərasimindəki təqdimatlarıyla öz möhtəşəmliyini nümayiş etdirdi.\nKifayət qədər qarışıq zamanda həm daxili, həm də xarici bədxahların qıcıqqarışıq təxribat yönlü təbliğatı qarşılığında “Bakı-2015”-in təşkilatçıları təhlükəsizliyi yüksək səviyyədə təmin edə bildilər. Üstəlik də, 20-yə qədər dövlət eyni zamanda həm öz idmançıları, həm də dövlət başçılarının iştirakı ilə bu yarışa qoşulmaqla, Şərqlə Qərbin vəhdət nöqtəsinin məhz Azərbaycan olduğunu sərgiləmiş oldu.\nBu, nəticə etirbarilə Azərbacana inamsızlıq ifadə etməyə çalışanlara ən tutuarlı cavab idi: “Bakı-2015” baş tutdu və və tarixə yazıldı.\nŞübhəsiz ki, I Avropa Oyunları dünya idman tarixində çox mühüm və yaddaqalan hadisədir – bundan sonra da davam etdiriləcək bu yarışmada “Bakı-2015” öz ilklik missiyasından əlavə, həm də örnək roluna sahib olacaq. Dünya idmanına Bakıdan start götürən Avropa Oyunları ən yeni standartlar üzərində köklənərək, insanlar arasında sırf humanizm nümunəsi kimi estafeti özündən sonrakı ölkəyə ötürməli olacaq.\nAçılış mərasimindəki möhtəşəmlik “Azərbaycanı tanıyın!” süjeti üstündə çox gözəl kompozisiya ilə cilalanmış olduğundan, öz siyasi çalarlarını sezdirmədi. İnsanlara və dünyaya Azərbaycanı təzədən təqdim etmə şansı çox yüksək səviyyədə nəzərə alındığından, hamı gördü ki, Qobustan qayaüstü təsvirlərindən boylanan Azərbaycan xalqı həm də elə tarixin o qədimliyində qalmasa da, elə qədimliyin yaratdığı, yaşatdığı müdriklikdədi. “Sarı gəlin”in fon musiqisi kimi səslənişi və Qarabağ ərazisinin yağı tapdağında əsirliyini Qarabağ Qazisi keçdiyi həyat və döyüş yolunun görüntüləri üstündə qalib əsgər kimi çiyinlərində və əllərində – özündən irəlidə daşıya bildi. Bunu bacarmaq gücünü yaddaşlara həkk etdirdi. Daha bir incə məqam isə Nizamiyə fars deyənlərə dəyən tərs şapalaq idi – təfərrüata varmadan yazıram.\n“Birinic Ledi” Mehriban Əliyevanın “Avroviziya” beynəlxalq musiqi yarışına uğurlu təşkilatçı kimi rəhbərliyinin ardından belə bir mötəbər yarışmanın da məsuliyyətinə çiyin verməsi sevindiricidir.\nTəşkilat Komitəsinin sədri kimi çıxışı zamanı söylədiyi bir fikri diqqətə çatdırmaq istəyirəm: “Bu möhtəşəm bayram müstəqil Azərbaycanın, hər bir Azərbaycan vətəndaşının qələbəsidir. Müstəqillik illərində əldə etdiyimiz uğur və nailiyyətlər nəticəsində bu gün burada, gözəl Bakıda Avropa Olimpiya Hərəkatının tarixində yeni səhifə yazılır. Bu səhifəni biz yazırıq, Azərbaycan xalqı yazır”.\nÖncəki I Avropa Oyunlarından sonra kimlər cəzalandırılacaq?\nNövbəti Gülər Əhmədova Qurtuluş Günündən yazdı…\nOktyabrın 22-də səhər saatlarında Ermənistan ərazisindən Azərbaycan ərazisi əməliyyat-taktiki raket kompleksindən ballistik raketlərlə atəşə tutulub.Düşmən …


AnTuTu versiyasına görə 2017-ci ilin ən yaxşı smartfonları elan edilib - InfoCity\nГлавнаяТехнологииСмартфоныAnTuTu versiyasına görə 2017-ci ilin ən yaxşı smartfonları elan edilib\nXatırladaq ki, AnTuTu hər ay ənənəvi olaraq ən yaxşı smartfonların reytinqini təqdim edir. İyun ayında, məsələn, OnePlus 5 Android-də ən yaxşı smartfon adını qazanmışdı. May ayında qalib HTC U11 olmuşdu.\nİyul ayına nəzər salsaq görərik ki, Snapdragon 835 prosessoru ilə çalışan smartfonlar siyahıda ilk yerlərdə qərarlaşıb. Belə ki, 10 smartfondan 7-si reytinqdə məhz bu prosessorla çalışırlar. Digər iki smartfon Apple A10 və bir smartfon Snapdragon 821 prosessoru ilə çalışır.\nBirinci yeri, iyun ayında olduğu kimi, OnePlus 5 qazanıb (181.614). İkinci pillədə Nubia Z17 smartfonu qərarlaşıb (179.081). HTC U11 175.987 bal ilə ilk üçlüyü qapayıb. Samsung Galaxy S8+ 171.101 bal ilə 4-cü, Xiaomi Mi 6 beşinci, iPhone 7 Plus 6-cı, Sony Xperia XZ Premium 7-ci, Samsung Galaxy S8 8-ci, OnePlus 3T (Snapdragon 821) 9-cu, iPhone 7 isə 10cu olub.\nЛидером рейтинга AnTuTu стал сма\nСамые популярные Android-смартфо\nHələ təqdim edilməmiş Sanpdragon


Nuriyev: "Ronaldoya qarşı oynamaq xoş idi" Sportal.az - Ölkə və dünya futbolu ilə bağlı xəbərlər\nNuriyev: "Ronaldoya qarşı oynamaq xoş idi"\nAnatoli Nuriyev Azərbaycan millisindəki debütündən danışıb.\nSportal.az xəbər verir ki, Ukraynanın "Minay" klubunun 24 yaşlı hücumçusu DÇ-2022-nin seçmə mərhələsi matçlarındakı çıxışından söz açıb:\n"Təəssüratlarım, əlbəttə ki, müsbətdi. Yığmaya ilk dəfə qoşulanda harda olduğumu və eyni meydanda kimlərlə oynayacağımı yaxşı dərk etmirdim. Evdə isə artıq şüur öz yerinə qayıdır. Duyğular bir az sakitləşəndə mən millidə oynamağın, Kri.tiano Ronaldo, Bruno Fernandeş, Duşan Tadiç kimi futbolçulara, ümumiyyətlə Portuqaliya və Serbiya yığmalarına qarşı mübarizə aparmanğın nə qədər şərəfli və gözəl olduğunu başa düşdüm. Bu, mənim üçün çox yaxşı təcrübə oldu. Ronaldo haqqında nə deyə bilərəm? Onu izləmək maraqlı idi. O, böyük nailiyyətləri və titulları olan futbolçudu. Ronaldoya qarşı oynamaq xoş idi".\nMilli üzvü hər qarşılaşmada fərqli mövqelərdə oynadığını söyləyib: "Portuqaliya ilə görüşdə sol cinah yarımmüdafiəçisi, Qətərlə matçda hücumçunun arxasında, Serbiya ilə oyunda isə 2-ci forvard kimi çıxış etdim. Sonuncu variantı daha çox bəyənirəm və baş məşqçi də məni bu mövqedə görür".\nFutbolçu A qrupundakı ən çətin matçın serbiyalılara qarşı olduğunu vurğulayıb: "İlk hissədə biz qaçır, müdafiə olunurduq. İkinci yarıda isə oyunu bərabərləşdirdik. Topa daha çox sahib olmağa və hücumlar qurmağa başladıq. Ümumilikdə, olduqca çətin bir matç keçirdik. Xal qazanmağa yaxın olsaq da, buna nail ola bilmədik".\nForvard millinin digər üzvləri ilə tanışlığından da söz açıb: "Daha öncə heç kimlə tanışlığım yox idi. İlk dəfə komandanın şam yeməyində bütün futbolçularla salamlaşdım, tanış oldum. Orada heç bir rəqs və ya mahnı yox idi".\nNuriyev yenidən Azərbaycan millisinə çağırılacağına ümid etdiyini bildirib: "Dəvət üçün bundan sonra da yaxşı oyun nümayiş etdirəcəyimə ümidvaram".\nTarix: 8 Aprel [11:11]\nMillidə 28 futbolçu - SİYAHI\nAzərbaycan millisi Ukraynadakı turnirə qatılacaq\nTürkiyə - Azərbaycan oyununun başlama vaxtı açıqlandı\nAzərbaycan - Portuqaliya matçının məkanı\nMilli "Səbail"lə qarşılaşdı\nDe Byazi: "Azərbaycanın Avropada sözünü deyə biləcək gənc futbolçuları var"\nLüksemburq - Azərbaycan oyununun məkanı\nMilli MOİK-ə böyük hesabla qalib gəldi\nMilli "Neftçi" ilə məhsuldar heç-heçə etdi


Azərbaycanın növbəti zərbəsi: Ermənilər öz qazdıqları quyuya düşdülər » Altun.az\nAzərbaycanın növbəti zərbəsi: Ermənilər öz qazdıqları quyuya düşdülər\n07 iy 2017, 16:11\nAlxanlıdakı hadisə - 2 yaşlı körpənin və nənəsinin ermənilər tərəfindən öldürülməsi bir neçə gün içində dünyanın bir sıra nüfuzlu media orqanlarında yayımlandı və törədilən hadisə pisləndi. Assosiated Press, BBC, Euronews, New York Times, Washington Post, Le Monde və digər bu kimi aparıcı media orqanları hadisəni obyektiv işıqlandırdı, Azərbaycanın haqlı mövqeyini dəstəkləyən, işğalçı Ermənistanın dinc əhaliyə qarşı yönəlmiş qanlı cinayətini pisləyən materiallar yaydılar. Nəticə etibarilə beynəlxalq təşkilatlar - ATƏT, Avropa İttifaqı, Avropa Parlamenti, Avronest, həmçinin ABŞ Dövlət Departamenti bəyanatlarla çıxış edərək əsas günahkarın məhz Ermənistan olduğunu göstərdilər. Hər dəfə yalan bəyanatlar və informasiyalarla beynəlxalq ictimaiyyətin Azərbaycana qarşı mövqeyini neytrallaşdırmağa çalışan ermənilər bu dəfə qazdıqları quyuya özləri düşdülər. Azərbaycanın aidiyyatı qurumlarının və mətbuatın aktivliyi xəbərin sosial şəbəkələrdə davamlı tirajlanmasına gətirib çıxardı. Məhz bunun nəticəsi olaraq, Azərbaycan dövlətinin haqlı mövqeyi dünyanın aparıcı KİV-lərində layiqincə işıqlandırıldı.\n“Bu təkcə Azərbaycan mediasının işi deyil”\nPublika.az-a danışan BDU-nun professoru, əməkdar jurnalist Qulu Məhərrəmli hadisənin beynəlxalq dərəcədə ictimailəşməsində təkcə medianın rolu olduğunu düşünmür:\n“Mənə elə gəlir ki, bu hadisənin dünya mediasına çıxarılmasında təkcə Azərbaycan mediasının rolu yoxdur. Bu bütövlükdə Azərbaycan ictimaiyyətinin və Xarici İşlər Nazirliyinin səyi nəticəsində oldu. Çünki xarici mediada izlədiyim xəbərlərin əksəriyyətində XİN-in bəyanatına istinad olunmuşdu. Əlbəttə, yerli medianın da rolu var idi. Saytlar operativ şəkildə məlumatı yaydılar. Lazım olan yerlərdən şərhlər, münasibət aldılar. Söhbət beynəlxalq ictimailəşdirmədən gedirsə, XİN, Azərbaycan ictimaiyyəti, media, diaspora və bizim parlament üzvləri məsələnin insani tərəfini qabartmaqla dünya mediasının diqqətini cəlb etməyə nail oldu”.\n“Bu dəfə informasiya savaşında biz qalib gəldik”\n8 dildə fəaliyyət göstərən Azvision.az saytının baş redaktoru Vüsal Məmmədov isə bu işdə yerli medianın önəmini yüksək qiymətləndirdi. Publika.az-a danışan baş redaktorun sözlərinə görə, bu Azərbaycan mediasının erməni mediası üzərindəki qələbəsi idi:\n“İnformasiya müharibəsində zərbəni nə qədər tez endirsən, bir o qədər effektli olar. Burada fərq yoxdur, haqlısan, ya haqsızsan, əsas birinci vurmaqdır. Bir növ şahmat kimi düşünün. Kimin yaxşı oynadığının fərqi yoxdur, əsas birinci gedişi edəndir. Bu dəfə də biz yubanmadıq. Biz də Azvision.az saytı olaraq gecə xəbəri alan kimi dərhal fəaliyyət göstərdiyimiz 8 dilə tərcümə edib yayımladıq. Eyni zamanda, tvitter və feysbukda rəsmi şəxsləri “təq” etməklə, bu məlumatı paylaşdıq. Bu da təsirini göstərdi. Bu dəfə əsas fərq bizim ermənilərdən tez davranmağımız oldu. İndiyə qədər belə informasiya savaşlarında həmişə onlar irəlidə olurdu. Bu dəfə isə biz qabaqda idik və erməni mətbuatı bizim informasiyaları təqib və təkzib etməyə çalışırdı”.\nV.Məmmədov təkcə bu hadisə ilə medianın artıq yüksək səviyyədə peşəkarlaşdığını söyləməyi də düzgün hesab etmir:\n“Düşünürəm ki, bir hadisə ilə ümumən medianın vəziyyətini qiymətləndirmək doğru olmaz. Təəssüf ki, istəməsək də, Qarabağ münaqişəsi davam etdikcə cəbhə xəttindən zaman-zaman itki xəbərləri gələcək. Siyasi və informativ mübarizə davam edəcək. Biz həmin hadisələrə qiymət verəndə görəcəyik ki, Alxanlıdakı hadisə dönüş nöqtəsi idi, ya yox. Ən azından bu bizim üçün böyük bir addım oldu ki, qarşıdakı hadisələrdə erməniləri informasiya savaşında üstələyək”.\n“Ortada komanda işi var”\nBDU-nun Jurnalistika fakültəsinin dekanı Vüqar Zifəroğlu isə ortada bir komada işi olduğunu önə çəkdi:\n“Məncə, burada bir komanda işi var. Tək əldən səs çıxmaz. Biz medianın fəaliyyətini qabardıb diasporanın fəaliyyətini arxa palana atsaq, düzgün olmazdı. Məhz həmrəyliyimiz sayəsində bu məsələni dünya mediasının da gündəminə gətirə bildik. Təbii ki, medianın rolu da danılmazdır. Çünki XXI əsrdə informasiyanın beynəlxalq müstəviyə çıxarılmasında media çox önəmli faktordur. Adekvat və zamanında reaksiya, vəziyyətin düzgün qiymətləndirilməsi, bütün bu məqamlar burada özünü göstərmiş oldu.\nZənginizdən istifadə edərək, bir mövzuya da toxunmaq istəyirəm. Şəhid körpənin qanlı şəklinin paylaşılması jurnalistikanın peşə etikasına nə dərəcədə uyğun idi? Bu sual ətrafında polemika var. Hadisəyə jurnalist yanaşması ilə baxsaq, etik normalara görə bu tip şəkillərin yayılması peşə etikasının kobud şəkildə pozulmasıdır. AŞPA-nın, ATƏT-in, UNESCO-nun qəbul etdiyi sənədlərdə bu məqam var. Amma burada başqa bir məqam da var. Biz müharibə aparan bir ölkəyik. Ona görə mənim fikrimcə, şəklin o formada yayılması lazım idi. 1992-ci ildə Xocalıda ölən körpələrin şəkillərini yayımlamadıq. Sonra ermənilər həmin şəkilləri öz körpələri imiş kimi təqdim etdilər. Buna görə zamanında addım atmaq lazımdır. İnformasiya müharibəsi şəraitindəyik və elə bir etnosla üz-üzə qalmışıq ki, onlara dogma torpaqlarımızın belə bizə məxsus olduğunu sübut edə bilmirik. Bu mənada onların əsl üzünü ortaya çıxaracaq məqamları paylaşmaqdan çəkinməməliyik".\nİrəvan indi də yunanlara aftafa götürür- Ankaraya qarşı... 30 mar 2018, 00:18\nSabiq prezident Atambayevin arvadına da cinayət işi açıldı-etmə, edərlər... 16 avq 2019, 13:57\nÖlumu tezləşdirən 6 vərdiş 24 sen 2016, 21:33\nBu ölkədə küçədə qaçmaq qadağan edildi 30 iy 2017, 19:24\nAkif Çovdarovun işində zərərçəkənə hökm oxundu -15 il 30 noy 2016, 22:55\nPakistanın baş naziri Azərbaycana gəlib 13 okt 2016, 15:28\nMessi türk ulduzun "Barselona"ya transferinə QADAĞA QOYDU 05 sen 2017, 11:45\nPribaltika ölkələri də rus səfirlərini XİN-ə çağırdı 26 mar 2018, 16:36


Koronavirus Sumqayıt küçələrini sükuta qərq edib - FOTO - Modern.Az Azərbaycan və dünya xəbərləri\n6 Aprel 2020, 09:38 | AKTUAL\nXəbər verdiyimiz kimi, koronavirus (COVID-19) infeksiyasının yayılmasının qarşısının alınması məqsədilə tətbiq edilən xüsusi karantin rejimi çərçivəsində aprelin 5-dən ölkədə müəyyən olunan hərəkət məhdudiyyətlərinin tətbiqinə başlanılıb. Həyata keçirilən xüsusi karantin rejimi çərçivəsində artıq vətəndaşların evdən çıxması SMS-lə icazə əsasında həyata keçirilir.\nÖlkənin hər yerində olduğu kimi, Sumqayıt şəhərində xüsusi karantin rejiminin tələbləri ilə əlaqədar vətəndaşların evdən çıxmasına tətbiq olunan məhdudiyyətlər icra edilir. Daxili Qoşunların hərbçiləri ilə birlikdə Sumqayıt Şəhər Baş Polis İdarəsinin əməkdaşları xüsusi karantin rejiminin tələblərinin icrasına tam nəzarət edirlər.\nCənubi Qafqazın ikinci iri sənaye mərkəzi Sumqayıt aprelin 5-də özünə xas olmayan sükuta qərq olub.\nModern.az Azərtac-a istinadla hərəkətin daha da məhdudlaşdırıldığı Sumqayıtdan fotoreportaj təqdim edir.


Oxunma sayısı : 33831\nBu gün Beynəlxalq Mətbuat Mərkəzində Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurası maliyyə yardımı “İntellekt” Araşdırmalar Mərkəzinin təşəbbüsü ilə “Kütləvi İnformasiya Vasitələrində Azərbaycan dilinin işlənməsi, qorunması və inkişafı təşəbbüslərinə dəstək” layihəsi çərçivəsində “KİV ədəbi dil qaydalarına necə əməl edir?” mövzusunda Dəyirmi masa keçirilib.\nTədbiri giriş sözü ilə açan Mətbuat Şurası İdarə Heyətinin üzvü, “Azadinform” İnformasiya Agentliyinin baş redaktoru, layihənin eksperti Niyaz Niftiyev layihənin may ayının 1-dən başlayıb avqustun 31-də bitəcəyini vurğulayıb: “Layihə çərçivəsində buklet çap olunub. Mətbuatda alınma sözlərdən istifadə vəziyyəti araşdırılıb. Həmçinin, teleradio məkanında təqdim olunan verilişlərin monitorinqi aparılıb. Tablolar, reklamlar və mağazaların üzərindəki sözlərin yazılışının monitorinqi aparılıb və bu barədə “Kaspi” qəzetində 12 yazı dərc edilib. Azərbaycan Mətbuat Şurası, Milli Teleradio Şurası, AMEA-nın Dilçilik İnstitutunun davamlı fəaliyyətləri nəticəsində media sahəsində dil normalarının pozulması halları xeyli azalıb”.\nAMEA-nın Dilçilik İnstitutunun Monitorinq şöbəsinin müdiri, filologiya elmləri doktoru Sevinc Əliyeva qeyd edib ki, bu məsələ barədə illərdir araşdırmalar aparılır, danışılır: “Bir məsələ sevindiricidir ki, istər TV-lərdə, istərsə də digər KİV-də əvvəlki illərlə müqayisədə vəziyyət xeyli dəyişib, inkişaf var. Təmsil etdiyim qurum və Azərbaycan Respublikası Prezidenti yanında Bilik Fondu tərəfindən jurnalistlər üçün treninqlər təşkil edilib. Müxtəlif TV-lərdə, regionlarda olduq. Mən jurnalistlərimizin öyrənməyə həvəsini gördüm”.\nS.Əliyeva bildirib ki, bütün TV-lərə öz tövsiyələrini veriblər: “Bu dəfə treninqlərimizə AzTV də cəlb olunmuşdu. Mediaya hər yeni gələn şəxs özü ilə yeni danışıq gətirir. Təəssüflə qeyd etməliyəm ki, insanların mütaliə səviyyəsi çox zəifdir. Jurnalistlərin nitqindəki qüsurlar mütaliə ilə bağlıdır. TV təbliğat vasitəsidir. İnsanlar yanlışlığı TV-də görəndə onun doğru olduğunu düşünürlər. Azərbaycan dilinin səlistliyini qorumaq hər birimizin borcudur”.\nFilologiya üzrə elmlər doktoru Sərdar Zeynal qeyd edib ki, təəssüf ki, dildən hər kəs öz istədiyi kimi istifadə edir: “Məktəbdən başlayaraq, dil uşaqlara normalara uyğun şəkildə öyrədilməlidir. Dil dəyişkəndir. Füzulinin ana dilində yazmasına sevinirik, amma əsəri oxuyanda birbaşa anlamırıq. Hər bölgənin öz dialekti var. Sıradan çıxan sözlərimizi yazıya qaytarmalıyıq. Sözlərimizi gələcək nəsillərə çatdırmalıyıq. Məsələn, reklamlarda xeyli səhvlərə rast gəlirik. Yəqin ki, bu hallara nəzarət olunacaq və qaydaya salınacaq”.\nFilologiya üzrə fəlsəfə doktoru Elşad Abışov bildirib ki, dilimiz məhrumiyyətlərə məruz qalsa da, onu qoruya bilmişik: “Dilimizin təmizliyi üçün mübarizə aparmalıyıq. Məsələn, türkiyəli iş adamları ölkəmizdə hər hansı bir şirkət, iaşə obyekti quranda öz milli adlarından istifadə edirlər. Biz isə daha çox xarici adlardan istifadə edirik. Ümid edirəm ki, bu kimi hallar zamanla aradan qalxacaq”.\nMətbuat Şurasının sədr müavini Müşfiq Ələsgərlinin fikrincə, dil normalarına ən çox ənənəvi mediada əməl olunur: “Problemlər daha çox sosial mediadadır. Təəssüf ki, gənclər bəzi sözləri qısa, “slm”, “tşk” şəklində yazırlar. Bu, sadə problem deyil. Dil dəyişkəndir, bu, zəruridir. Bu gün orta əsr dili ilə informasiya çatdıra bilmərik. Amma bu o demək deyil ki, ədəbi dil normalarını korlamalıyıq”.\nAzərbaycan Respublikası Prezidenti yanında “Bilik Fondunun mətbuat xidmətinin rəhbəri Ceyhun Musaoğlu hesab edir ki, bu cür müzakirələr effektiv nəticə verir: “Dil haqqında bizdən pafoslu danışan toplum yoxdur, amma bu sahədə hələ də problemlər qalmaqdadır. Keçirdiyimiz treninqlərə qoşulanlar ixtisasca jurnalist olanlar və demək olar ki, səhv etməyən jurnalistlər idi. Onlar harada səhv etdiklərini və düzgün olanı öyrənməyə gəlmişdilər. “Ulduz” aparıcılar treninqlərə qatılmamışdılar. Yüksək reytinq əldə etdiklərinə görə mütəxəssislərin treninqlərinə qatılmağa ehtiyacları olduğunu düşünmədilər. Ona görə də düşünürəm ki, efirlərə ixtisasca jurnalist olanları qaytarmaq lazımdır. Ölkəmizdə ictimai qınaq var və bütün problemlər zamanla həllini tapacaq. Orta məktəblərdə uşaqlara azadlıq verilməlidir ki, onlar fikirlərini rahat ifadə etməyi öyrənsinlər”.


Naqif Həmzəyev:  Təəssüflər olsun ki, məmurların xoşagəlməz əməlləri barədə yenə də  eşidirik...\nNaqif Həmzəyev: Təəssüflər olsun ki, məmurların xoşagəlməz əməlləri barədə yenə də eşidirik...\n157 | 2021-09-15 13:13:38\n“Adalet.az” xəbər verir ki, bunu Prezident İlham Əliyev Rafiq Cəlilovu Cəlilabad Rayon İcra Hakimiyyətinin başçısı və Rəşad Tağıyevi Şəmkir Rayon İcra Hakimiyyətinin başçısı təyin olunmaları ilə əlaqədar videoformatda qəbul edərkən çıxışında deyib.\nDövlət başçısı yeni icra başşılarına xəbərdarlıq da edib:\n“Əgər təmiz işləmək istəmirsinizsə, getməyin bu işlərə, razılıq verməyin, yoxsa bədbəxt olacaqsınız. Əgər siz bu məsuliyyətin altına girirsinizsə, onda, bax, dediyim kimi, qanun çərçivəsində işləməlisiniz və bu yüksək etimadı doğrultmalısınız. Elə işləməlisiniz ki, vətəndaşlar sizdən razı olsunlar”.\nBölgələrdə məmur özbaşınalığına da toxunan dövlət başçısı bu kimi hallarla bağlı onda yetəri qədədr faktların olduğunu bildirib: “Yəni, bu qədər vicdansızlıq ola bilərmi? Məşhur videokadrlar var. Dəstəyə, sosial müdafiəyə ehtiyacı olan ailələrə Heydər Əliyev Fondu tərəfindən göndərilən humanitar yardımın da dalına keçirlər. Bu videokadrlar var, hər kəs bunu görüb və nifrət edib o adamlara ki, nə qədər yardım göndərilib, bunun filan faizini götürək bazarda sataq. Bu qədər alçaqlıq, vicdansızlıq ola bilər?! Bu insanlar özlərini biabır edirlər, bizim iqtidarımıza ləkə vururlar. Əgər kimsə hesab edir ki, bu, onlar üçün nəticəsiz qalacaq, səhv edir”.\nPrezidentin bu çıxışı cəmiyyətdə böyük razılıqla qarşılanıb.\nBu barədə “Adalet.az”-a danışan millət vəkili Naqif Həmzəyev qeyd etdi ki, hər məmur xalqın qulluqçusu oldduğunu anlamalıdır.\n“Cənab Prezident yeni təyinatlar zamanı bu məsələlərə dəfələrlə toxunub. Dünən yeni təyin etdiyi icra başçılarını qəbul edərkən bir daha xatırlatdı ki, bütün məmurlar vətəndaşların xidmətində dayanmalıdırlar. Qəbula gələn vətəndaş problemləri həll olunmadan geri qayıtmamalıdır. Onları dinləyən məmurlar mütləq tapılmalıdırlar. Ötən müddət ərzində həbs olunan icra başçılarından sonra digər məmurlar öz fəaliyyətlərində hiss olunacaq qədər dönüş ediblər. Təəssüflər olsun ki, icra başçıları olmasa da, müavinlər, şöbə müdirləri yaxud icra strukturlarındakı digər məmurların yenə də xoşagəlməz əməlləri barədə eşidirik. Bu da istər-istəməz xalqın qınağına səbəb olur. Hər məmur çalışmalıdır ki. dövləti ona verdiyi səlahiyyət və statusdan layiqincə, xalqın rifahının yaxşılaşdırılması istiqamətində istifadə etsin. Ümid edirəm ki, gənc kadrların məsul vəzifələrə təyin edilməsi bu sahədə neqativ halların aradan qalxmasına xidmət edəcək. Hər bir məmur cənab Prezidentin dediyi kimi xalqın qulluqçusu olduğunu anlayacaq və öz işində əlindən gələni əsirgəməyəcək. Belə olan halda nəticə etibarilə vətəndaşların məmurlardan razılıq səviyyəsi artacaq. Ümimilikdə isə, vətəndaşların sosial rifahının yaxşılaşdırılmasına nail olunacaq. Hər bir məmur Azərbaycan Prezidenti cənab İlham Əliyevin həyata keçirdiyi siyasətin yerlərdə vətəndaşlara doğru-düzgün çatdırılmasında öz töhfəsini verməlidir”,- deyə millət vəkili bildirdi.


İsrailli ekspert: Ermənistan bütün cəbhələrdə məğlub olsa da, vətəndaşlarını aldatmaqda davam edir\nİsrailli ekspert: Ermənistan bütün cəbhələrdə məğlub olsa da, vətəndaşlarını aldatmaqda davam edir Siyasət\n9 Oktyabr 2020 12:43\nErmənistan bütün cəbhələrdə məğlub olmasına baxmayaraq, öz vətəndaşlarını aldatmaqda davam edir.\nBunu Trend-ə israilli ekspert Natəvan Katsman deyib.\nO bildirib ki, bu, Ermənistanla Azərbaycan arasında münaqişədir:\n“Heç bir türk qoşunları, digər qoşunlar buraya cəlb edilməyib. Azərbaycanın digər qoşunları cəlb etmək ehtiyacı yoxdur. Azərbaycanın həm say, həm də ən yeni texnologiya və silahlarla təchizat baxımından güclü ordusu var”.\nAzərbaycanın strateji obyektlərinə hücumlar barədə danışan ekspert bildirib ki, bu, Ermənistan tərəfindən münaqişəyə digər ölkələri cəlb etmək və regional münaqişəyə çevirmək məqsədilə planlaşdırılıb. N.Katsman qeyd edib ki, Azərbaycan Prezidentinin ağıllı siyasəti ölkəni uğura aparır və əmin olduğunu bildirib ki, Azərbaycan öz torpaqlarını işğaldan tamamilə azad edəcək:\n“Azərbaycan ermıni sakinlərə qarşı deyil, heç vaxt onları sıxışdırmayıb. Ermənilər Azərbaycanda bu gün də yaşayır və heç kim deyə bilməz ki, onlar əziyyət çəkir. Atəşə tutulan Azərbaycan şəhərlərinin sakinləri isə zərər görür. Arzu edirik ki, bu tezliklə başa çatsın. Amma vurğulamaq lazımdır ki, Azərbaycanın işğal olunmuş əraziləri azad edilməyincə, bu başa çatmayacaq”.


Gürcüstan kazinolarına üz tutan azərbaycanlılar nəzarətə alınır\nMəlumatlı mənbə deyib ki, qonşu ölkədəki tanınmış kazinolar ətrafında gizli müşahidəçilər yerləşdirilib, məqsəd...\nSon illər azərbaycanlı məmurların, biznesmenlərin və onların övladlarının xarici ölkə kazinolarında görünmələri adi hal alıb. Bunu mətbuatda tez-tez onlar barəsində yayılan xəbərlər də sübut edir. Azərbaycanlı varlıların daha çox qumar oynadıqları və kazino fəaliyyətinə geniş imkanlar yaradan ölkələr sırasında ən çox qonşu Gürcüstanın adını qeyd edə bilərik.\nHəm məsafə, həm də təhlükəsizlik baxımından Tiflis başda olmaqla, gürcü şəhərləri məmurlarımızı özünə cəlb edir. Heç kəsə sirr deyil ki, kazino fəaliyyətinə şərait yaradan ölkələr hər il milyonlarla gəlir əldə edirlər.\nƏslinə qalsa oliqarxlarımızın qonşu ölkəyə kazino həvəsi ilə axın etdikləri barədə 2 il öncə Tiflisdəki üç iri kazinodan birinin operatoru olan “Storm İnternational” şirkətinin ictimaiyyətlə əlaqələr üzrə direktoru Lavrenti Qubin “Gürcüstanda qumar biznesinin xüsusiyyətləri” adlı məruzəsində müdhiş faktlar üzə çıxarmışdı. O demişdi ki, Azərbaycandan olan qumarbazlar qonşu ölkənin paytaxtındakı kazinoların əsas gəlir mənbəyidir.\n“Daxili oyun bazarı çox məhduddur. Biz əsasən Azərbaycan, İran və Türkiyədən olan müştərilərin hesabına işləyirik. Tiflisə qumar oynamağa gələnlər əsasən İran, Azərbaycan, Tacikistan və Qazaxıstandan olanlardır. Batumiyə isə əsasən Türkiyədən gəlirlər. Lakin Batumidə VİP-oyunçular azdır, belələri bir qayda olaraq Tiflis kazinolarına gəlir” Lavrenti Qubin məruzəsində deyib.\nKazino şirkətinin təmsilçisinin bildirdiyinə görə, qonşu ölkələrdən gələnlər ümumi müştərilərin 20 faizini təşkil etsə də, gəlirin 80 faizini onlar verir. Bunlar əsasən Azərbaycan, İran, Tacikistandan gələnlərdir. Qalanlar isə Gürcüstan müştəriləridir. “Konkret olaraq Azərbaycan bizə böyük gəlir verir, çünki bu ölkədə qumar biznesi qadağan olunub”- Lavrentiy Qubin deyib.\nBütün bu faktlardan aydın olur ki, məmurlarımız ölkə daxilində müxtəlif yollarla əldə etdikləri külli miqdarda pulları Gürcüstan üçün xərcləyirlər. Burada şübhəsiz ki, 1998-ci ildə Azərbaycanda kazino və qumarxanaların fəaliyyətinin tamamilə qadağan olunması ilə bağlı qəbul edilən qərar da mühüm rol oynayır.\nZaman-zaman bəzi azərbaycanlı oliqarxlar da gürcü kazinolarında “iş başında” az yaxalanmayıblar. Bu sırada sabiq deputat Fərhad Qəribovu xüsusi qeyd edə bilərik. Onun barəsində ötən ilin sonlarında jurnalist Eynulla Fətullayev yazıb ki, F. Qəribovu özü şəxsən Tiflisdə kazinoya gedərkən görüb və daha sonra onun kazinodakı oyununu izləyib. Jurnalistin iddiasına görə, Qəribov 270 min dollar uduzub və bundan sonra yanındakılara kənardan əlavə pul gətiriləcəyini deyib.\nGürcüstana qumar oynamaq üçün gedənlərlə bağlı redaksiyamıza bəzi yeni məlumatlar daxil olub. Azərbaycan hökuməti illərdir apardığı müşahidələrdən və qumar həvəskarları ilə bağlı yayılan xəbərlərdən sonra bu istiqamətdə hərəkətə keçib. Məlumatlı mənbə deyib ki, hökumət tanınmış kazinolar ətrafında gizli müşahidəçilər yerləşdirib. Bu müşahidəçilər kazinolara Azərbaycandan gələn adamları fiksə edir, onların uduzduğu (və ya udduğu) pulların hesabını aparır. Ölkə iqtidarının həmin şəxslərlə bağlı qeyri-rəsmi cəza tədbirləri nəzərdə tutduğu da vurğulanır.\nƏslən Gürcüstandan olan iqtisadçı ekspert Natiq Cəfərli bəzi ölkələrdə bəlli çərçivədə və bəlli regionlarda kazinoların fəaliyyətinə şərait yaradıldığını bildirdi: “Rusiyada 4 regionda kazinolar fəaliyyət göstərir, Amerikada isə cəmi iki regionda. Elə ölkələr var ki, ancaq kazinolar üzərində iqtisadiyyat qurublar. Məsələn, Monako kiçik bir knyazlıq olsa da, kazinolar və turizm üzərində qurduğu bir iqtisadi model var. Bir sıra ölkələrdə bunun sübutu var ki, qadağalar təsirsiz olur. Gürcüstanda fəaliyyət göstərən kazinolar məsafə olaraq bizə çox yaxındır. Bizə heç bir viza tələb olunmadan gediş-gəliş var. Ona görə də azərbaycanlı iş adamları, gənclər, biznesmenlər, kazino abı-havası duymaq istəyənlər bir çox hallarda Gürcüstan kazinolarına gedirlər. Ona görə kazino qadağasının bundan sonra Azərbaycanda qalmasının heç bir mənası yoxdur. Sadəcə, bunu bəlli bir çərçivəyə salıb, həm turizmin, həm də ölkə iqtisadiyyatının inkişafına gəlir gətirəcək sahəyə çevirmək mümkündür. Amma bu, bəlli bir bölgədə fəaliyyət göstərə bilər. Azərbaycan həm turizminin inkişafı üçün, həm də qonşu ölkələrə qumar oynamağa gedənlərin qarşısını almaq baxımından bəlli bölgələr ayıra bilər. Bu Bakıda deyil, kənar yerlərdə olsa daha yaxşıdır. Regionların inkişafı nöqteyi-nəzərindən də bu önəmli addım ola bilər. Məsələn, üç bölgə seçilə və onlara lisenziyalar verilə bilər. Kazino işlədənlər üçün böyük vergi nəzərdə tutula bilər. Amma açığı, inanmıram ki, Azərbaycanda bu imkanlar yaradılsa belə, azərbaycanlı məmurlar ora getsinlər. Ən azından gözə görünməmək və ölkədə bu fəaliyyətlə məşğul olmamaq üçün bu məmurlar qonşu ölkələrə, o cümlədən Türkiyə Kiprinə və Gürcüstana səfər edəcəklər. Kazino əyləncəsi üçün əsas bu iki ölkəyə üz tutulur. Amma onlar ölkə daxilindəki kazinolara getməsələr belə, xaricdən gələn turistləri, eləcə də Azərbaycanda bu işə əyləncə kimi baxan vətəndaşları nəzərə alsaq, müsbət nəticələrinin olacağı şübhəsizdir. İş yerlərinin açılması, əlavə gəlirlərin gəlməsi baxımından mühüm rol oynaya bilər. Belə bir qadağanın olmasının XXI əsrdə heç bir əhəmiyyəti yoxdur. Çünki evdən çıxmadan belə əgər əlində kart varsa və kartda pul mövcuddursa, internet üzərindən dünyada istənilən kazinoda onlayn oynaya bilərsən. Ona görə qadağaların effekti yoxdur. Bir daha deyirəm, Azərbaycanda bəlli bölgələr seçilməli, turistik regionlarda buna şərait yaradılmalı, bununla ölkə büdcəsinə yüksək gəlirlər gətirilməlidir”.


Paşinyan harada yanıldı və yaxud Ermənistanın məğlubiyyətinin səbəbi » www.LIDERINFO.az LIDER Informasiya Agentliyi\nSiz burdasınız:www.LIDERINFO.az LIDER Informasiya Agentliyi » Siyasət » Paşinyan harada yanıldı və yaxud Ermənistanın məğlubiyyətinin səbəbi\nAzərbaycanın işğal olunmuş ərazilərinin əhəmiyyətli hissəsinin azad olunması ilə nəticələnən 44 günlük döyüşlər Ermənistanın hərbi və diplomatik məğlubiyyəti ilə başa çatdı. Belə ki, 30 ilə yaxın müddətdə tərəflər arasındakı danışıqlarda Dağlıq Qarabağın statusu ilə bağlı erməni tərəfinin üstünlüyü 10 noyabr tarixli bəyannamə ilə faktiki olaraq sıradan çıxdı. Amma Ermənistan rəhbərliyi indi-indi xalqına açıqlamalarında məğlubiyyətin səbəblərinin bir qismini etiraf edərək belə təəssürat yaratmaq istəyirlər ki, hərbi əməliyyat sonrası yaranan vəziyyəti əvvəlcədən görürdülər, sadəcə bunu xalqa deməyə cəsarət etməyiblər.\nHalbuki, 27 sentyabrdan əvvəl Ermənistan rəsmilərinin açıqlamaları tamam fərqli bir mənzərəni ortaya qoyurdu: Dağlıq Qarabağı müstəqil beynəlxalq subyekt kimi dünya tərəfindən tanınması və s. Həmçinin, ermənilər hərbi əməliyyatlardan əvvəl qəti əmin idilər ki, Azərbaycan Qarabağ cəbhəsində əhəmiyyətli bir uğur qazana bilməyib, real vəziyyətlə barışacaq və bundan sonra Ermənistanın istədiyi "güzəşt”lərə (faktiki olaraq işğal - red) getməyə məcbur qalacaq. Bu səbəbdən də Rusiyanın 5 rayonu Azərbaycana qaytarmaqla sülhməramlıları Qarabağa yerləşdirmək təklifindən fikirləşmədən imtina edirdilər...\nBu ilin iyul ayında Azərbaycan - Ermənistan dövlət sərhədinin Tovuz rayonundakı hissəsində baş verən təxribat zamanı general Polad Həşimovun şəhid olmasına rəsmi Bakının nisbətən təmkinli münasibəti də Ermənistanı arxayınlaşdırmışdı. Eləcə də 2016-cı ildə baş verən aprel döyüşləri Ermənistanı ruhlandırmışdı. Onlara elə gəlirdi ki, aprel döyüşləri zamanı olduğu kimi Azərbaycan sahib olduğu müasir silahlardan faydalana bilməyəcək və böyük itkilər verərək hərbi əməliyyatları bir neçə günə dayandıracaq. Buna rəğmən, işğalçılar da ordunun təhcizatını xeyli yaxşılaşdırmağı bacarmış və aprel döyüşlərində onları şoka salan dronlara qarşı Rusiya ilə birgə təlimlər keçirmişdilər. Amma bu dəfə ermənilər yanıldılar, çünki qarşılarında müasir silahlarla silahlanmış peşəkar bir ordu dayanmışdı.\nSentyabrın 27-sindən noyabrın 9-na qədər davam edən döyüşlər zamanı erməni tərəfinin açıqlamalarından da görünürdü ki, onlar döyüşlərin azərbaycanlı zabitlər tərəfindən idarə olunmasına inana bilmirdilər.\nBəs Azərbaycan ordusunun qarşısıalınmaz olmasının səbəbi nə idi?\nİlk növbədə onu demək lazımdır ki, rəsmi Bakının apardığı uğurlu siyasət nəticəsində Azərbaycan ordusu müxtəlif ölkələrin istehsalı olan ən müasir silahlarla təhciz olunmuş və onları istifadə edə bilən kadrları hazırlaya bilmişdi.\nƏn başlıcası isə aprel döyüşləri zamanı Azərbaycan ordusunu irəli aparan yüksək rütbəli zabitlər daha peşəkarları ilə əvəz olunmuşdu. Ən müasir döyüş texnologiyalarından istifadə edən azərbaycanlı generallar erməniləri döyüşlərin ilk günlərində aldada bilmişdilər. Obrazlı ifadə etsək, ordumuz ermənilərə "sağ göstərib, soldan zərbələr vururdu”. Ermənistanın ən elit qoşun növlərinin məhz belə manevrlər nəticəsində məhv edilməsi və yüzlərlə texnikasını itirməsi düşməni şoka salmışdı. Ardıcıl məğlubiyyətlər və Azərbaycan ordusunun döyüş ruhunun günbəgün artması ermənilərin panikaya düşməsinə səbəb oldu. Təsadüfi deyil ki, qondarma rejimin "prezidenti" Hadrut qəsəbəsinin azad olunması ilə bağlı açıqlamasında 10 Azərbaycan əsgəri qarşısında 1500 erməni əsgərinin qaçdığını etiraf etmişdi. Şuşa şəhərinin azad olunması isə Ermənistanın hərbi və siyasi rəhbərliyinin dirənişinin qırılma nöqtəsi oldu. Məhz bundan sonra Ermənistanın Azərbaycanın əksər şərtlərini qəbul etməsi fonunda 3 tərəfli bəyannamə imzalandı...


Azərbaycanda Problemli Kreditlər Agentliyi…(?) – Boyukmillet.com\nHome » Dünya » Azərbaycanda Problemli Kreditlər Agentliyi…(?)\nAzərbaycanda Problemli Kreditlər Agentliyi…(?)\nVüqar Bayramov: “Amerikada həmin kreditlər səhmləşdirilərək bazara çıxarılır”\nHazırda ölkə iqtisadiyyatının, əsasən də bank sektorunun ən ciddi problemlərindən biri problemli kreditlərin həcminin günbəgün artmasıdır. Problemli kreditlərin həcmi 1,5 milyardı keçib. Problemli kreditlərin həll olunması istiqamətində həm mətbuatda, həm də millət vəkilləri tərəfindən dəfələrlə fikirlər səsləndirilib.\nProblemin aktual olduğu hazırkı məqamda deputat Vahid Əhmədov maraqlı təkliflərlə çıxış edib. Millət vəkili bildirib ki, vaxtı keçmiş kreditlərlə əlaqədar dünya praktikası var və Azərbaycanda da o təcrübədən istifadə edilə bilər: “Çində, Asiya və Cənubi Amerika dövlətlərində belə problemlər yaşanıb. Vaxtı keçmiş kreditlərin miqdarı çoxalanda xüsusi qurum yaradırlar. Vaxtı keçmiş kreditlərin qaytarılması ilə bağlı agentlik yaradırlar və bu agentlik birbaşa dövlət başçısına tabe olur. Azərbaycanda da Maliyyə Bazarlarına Nəzarət Palatası var. Bu Palata həmin agentliyi nəzarətdə saxlamalı və yoxlamalıdır. Bu problem vaxtında önlənməsə, gələcəkdə daha böyük çətinliklər yarada bilər. Çünki bankların sağlamlaşdırılması üçün bu çox vacibdir”.\nProblemli kreditlər üzrə agentliyin yaradılması təklifini müstəqil iqtisadçılar da müsbət dəyərləndirir.\nİqtisadçı-ekspert Vüqar Bayramov “Bakı-Xəbər”ə açıqlamasında qeyd etdi ki, problemli kreditlərlə bağlı dövlət proqramının qəbul olunmasına ehtiyac var: “Amerikada problemli kreditlərlə bağlı xüsusi dövlət proqramı qəbul olunub. Həmin dövlət proqramı çərçivəsində problemli kreditlərin sağlamlaşdırılması həyata keçirilir. Hətta bu istiqamətdə ABŞ-da 400 milyard dollardan artıq vəsait xərclənib. Azərbaycanda problemli kreditlər üzrə agentlik deyil, xüsusi bir proqramın yaradılmasına ehtiyac var. Problemli kreditlər üzrə xüsusi dövlət proqramının qəbul olunması imkan verəcək ki, problemli aktivləri və kreditləri tənzimləmək mümkün olsun. Problemli kreditlər tənzimlənərsə, dövlət tərəfindən sağlamlaşdırıla bilər. Necə ki, Amerikada həmin kreditlər səhmləşdirilərək bazara çıxarılır. Belə olan halda, banklar sağlamlaşdırılır və problemli kreditlərin həcmi azalır. Uyğun praktikanı tətbiq etmək olar. Belə bir proqram qəbul olunsa, bankların sağlamlaşdırılmasına və problemli kreditlərin həcminin azalmasına gətirib çıxarar”.\nPrevious Türkiyədəki partlayışı PKK törədib: 8 ölü, 100-dən çox yaralı\nNext Zirehli texnika bölmələrimiz cəbhə bölgəsində təlimlərə başladı


Xəbərlərin siyahısı: 12.02.2021 » Avrasiya.Net\nƏli Həsənovun daha bir qohumu işdən qovuldu\nPrezident Administrasiyasının ləğv olunmuş İctimai-siyasi məsələlər şöbəsinin müdiri Əli Həsənоvun daha bir yaxın qohumu Daxili İşlər Nazirliyindəki vəzifəsini itirib.\nAvrasiya.net Sfera.az-a istinadən xəbər verir ki, Əli Həsənovun DİN Baş Mühafizə İdarəsində bölük komandiri vəzifəsində çalışan bacısı oğlu Siyamək Dilavər oğlu Məmmədov işində yol verdiyi nöqsanlara görə tutduğu vəzifədən azad edilib.\nXatırladaq ki, bundan öncə Əli Həsənovun qaynı, Daxili İşlər Nazirliyinin Nəqliyyatda Baş Polis İdarəsində Cinayət Axtarış İdarəsinin rəisi Cəbrayıl Vəliyev də vəzifəsindən uzaqlaşdırılmışdı.\nRüşvət alan direktor həbs edildi\nRayon Prokurorluğundan verilən məlumata görə, aparılmış araşdırmalarla Əzizağa Quliyevin “Saatlı Gənclər Evi” sosial xidmət müəssisəsinin direktoru vəzifəsində işləyən zaman Matan Məmmədovanı xadimə işinə qəbul etmək müqabilində 1000 manat, qızı Jalə Həvəskarini isə kompüter üzrə mütəxəssis ştatına işə qəbul etmək üçün 2000 manat məbləğində pulu rüşvət qismində almasına əsaslı şübhələr müəyyən edilib.\nBu bələdiyyələrin vəzifəli şəxslərinə cinayət işi açılıb - SİYAHI\nAvrasiya.net-in məlumatına görə, bu barədə “Bələdiyyələrin fəaliyyətinə inzibati nəzarəti həyata keçirən orqanın illik məruzəsi haqqında” sənəddə əksini tapıb.\nErmənistan QORXU İÇİNDƏ: İrana əsas çıxışı Azərbaycanın nəzarətinə keçdi - XƏRİTƏ\nPublika.az xəbər verir ki, bu barədə Ermənistanda hakim “Mənim addımım” fraksiyasının deputatı Ayk Qevorkyan deyib.\n“Gorusdan Qafana iki yol uzanır. Bunlardan biri M2 dövlətlərarası magistral yoludur: İrəvan-Yeraks-Gorus-Mehri-İran sərhədi. Azərbaycan magistral yolun Voratan (Şahverdilər), Şurnuxu kəndləri və Qafan yaxınlığından keçən hissəsinə nəzarət əldə edir. Digər dövlət əhəmiyətli yol H46 yolu (Tatev-Aqani-Qafan) cənubda yenidən M2 magistralına bağlanır və Qafan bölgəsində təhlükə altına düşür”, - Voskanyan bildirib.\nRusiyadan Ermənistana silah daşınır – 2 gündə 6 reys\nRusiyadan Ermənistana hərbi reyslərin daşınması son günlər intensivləşib.\nModern.az xəbər verir ki, son 2 gündə Rusiyaya məxsus 6 hərbi təyyarə Yerevanın Erebuni aerodromuna eniş edib.\nRostov-na-Donu-Yerevan reysini icra edən təyyarələrdən 5-i İl-76, 1-i Isə An-124 təyyarəsidir.\nTürk professor xərçəngi məhv edən maye tapdı\nABŞ-da dünyaca məşhur səhiyyə təşkilatı "Mayo" klinikasında çalışan Klinik Damar və Müdaxilə Radiologiyası Bölməsinin türkiyəli professoru Rahmi Öklünün rəhbərlik etdiyi qrup xərçəng toxumasını məhv edən yeni bir ionik maye (maye duz) formulu hazırlayıb.\nAxar.az xəbər verir ki, bu barədə professor Rahmi Öklü "Hürriyet" qəzetinə açıqlamasında deyib.\nO, xərçəngin müalicəsində ən böyük problemin dərmanı şişə çatdırmaq olduğunu deyib.\nTürk professor bu yanaşmanın xərçəngin təkrarlanma ehtimalını da azalda biləcəyini deyib.\nƏli Həsənovun qayını nöqsanlara görə vəzifədən qovuldu\nDaxili İşlər Nazirliyinin Nəqliyyatda Baş Polis İdarəsində Cinayət Axtarış İdarəsinin rəisi Cəbrayıl Vəliyev vəzifəsindən azad edilib.\nAvrasiya.net Report-a istinadən xəbər verir ki, bununla bağlı daxili işlər naziri, general-polkovnik Vilayət Eyvazov müvafiq əmr imzalayıb.\nSSRİ zamanı yerli hakimiyyət xalq deputatları sovetləri idi. Onları xalq seçir və bu qurumda müəyyən icra orqanlarını formalaşdırırdı. Sözsüz ki, bu proses Kommunist Partiyasının nəzarəti altında baş verirdi. Amma əsasən yerli hakimiyyətləri xalq seçkiləri yolu ilə formalaşdırırdı. Bizdə icra orqanlarının formalaşdırılmasında parlament iştirak etmir. Yalnız baş nazirin seçilməsində iştirak edirik.\nAvrasiya.net xəbər verir ki, bu sözləri deputat Qüdrət Həsənquliyev Milli Məclisdə “Dövlət qulluğu haqqında” Qanun layihəsinin müzakirəsi zamanı deyb.\nQüdrət Həsənquliyev qeyd edib ki, SSRİ-dən sonra yerli qurumların əvəzinə müvafiq icra hakimiyyəti orqanları formalaşdırılıb:\n“Ancaq 1999-cu ildə bələdiyyələr yarandı. Bu qurum yerli özünüidarəetmə forması kimi nəzərdə tutulurdu. Prezident tərəfindən təyin edilən adamlar xalqa hesabat vermirlər, onlar Prezidentə hesabat verirlər. Buna görə seçkili orqan olan bələdiyyələrin səlahiyyətləri artırılmalıdır. Buna getməsək, ciddi inkişafa nail ola bilmərik. Dünya təcrübəsi var. O təcrübələr göstərir ki, yerli hakimiyyətləri xalq formalaşdırmalıdır. Gələcəkdə icra hakimiyyətləri ləğv olunmalıdır. Onların bütün səlahiyyətləri bələdiyyələrə verilməlidir”.


Komitə sədri: Əhalinin sağlamlığı və sosial müdafiəsi ön plandadır Hadisə\n9 İyul 2020 12:20\nBakı şəhəri Xətai rayonunun ərazisində quraşdırılmış 800 yerlik modul tipli hospitalın açılışı zamanı Prezident İlham Əliyev yerli televiziya kanallarına geniş müsahibə verdi. Bu müsahibədə bir çox istiqamətlər üzrə aktual məsələlərə real, müdrik və cəsarətli mövqe sərgiləyən dövlət başçımız yenə də əhalinin sağlamlığının və sosial müdafiəsinin ön planda olduğunu vurğulayaraq, bu sahədə görülən və görüləcək işlər barədə ətraflı məlumat verdi.\nM.Quliyev bildirib ki, Prezident bir daha vətəndaşlarımıza, eləcə də dünyaya bəyan etdi ki, Azərbaycan sosial dövlətdir, istənilən ekstremal şəraitdə əhalinin sosial müdafiəsini təmin etmək bizim ümdə vəzifəmizdir və buna bizim maddi imkanlarımız yetərincədir:\n“Cənab Prezidentin qeyd etdiyi kimi, ölkəmizdə koronavirus pandemiyası ilə mübarizə ardıcıl, sistemli və kompleks şəkildə aparılır. Mübarizə tədbirləri içərisində heç şübhəsiz ki, tibbi və əksepidemik tədbirlər ön plandadır və bütün proses dövlət rəhbərinin nəzarəti altındadır.\nKoronavirus epidemiyasının fəsadlarının qarşısının alınmasında önləyici tədbirlərin əhəmiyyəti çox böyükdür və biz ötən zaman çərçivəsində bunun əhəmiyyətini real həyatımızda hiss etdik. Bu ilin martında cənab Prezident mövcud xəstəxana potensialının bir hissəsinin koronavirus xəstələrinin müalicəsi üçün ayrılması barədə tapşırıq verməklə yanaşı, 2000 çarpayı yeri olan 10 ədəd modul tipli xəstəxananın alınıb gətirilib quraşdırılması haqqında sərəncam imzaladı və bu məqsədlə büdcədən 100 milyon manatdan artıq vəsait ayırdı.\nO zaman koronavirusa gündəlik yoluxma halları çox aşağı idi və çoxumuz modul xəstəxanalara ehtiyac olmayacağını düşünürdük. Zaman göstərdi ki, cənab Prezidentin önləyici addımı nə qədər düzgün və faydalı oldu. İndi ölkənin 45 xəstəxanası bu xəstəliyə tutulanların müalicəsinə cəlb olunub, amma yenə yerlər çatışmır. Yaxşı ki, modul xəstəxanalar tikildi və bu yarana biləcək gərginliyin qarşısını xeyli almış oldu.\nCənab Prezident bu müsahibəsində bir daha bəyan etdi ki, "iqtisadiyyatımız ciddi əsaslar üzərində qurulub, pandemiya dövrünün çətinliklərinə baxmayaraq, Azərbaycan iqtisadiyyatı 5 ayın yekunlarına görə cəmi 1,7 faiz tənəzzülə uğradı. Bununla belə, heç bir sosial layihəni təxirə salınmadı, ixtisar edilmədi".\nKomitə sədri vurğulayıb ki, bu, Azərbaycan dövlətinin gücünün, qüdrətinin göstəricisi olmaqla yanaşı, dövlət rəhbərinin öz doğma xalqına inamının ifadəsi kimi çox qiymətlidir:\n“Doğrudan da, pandemiya dövründə sosial müdafiə sahəsində nəinki axsama, geriləmə olmadı, əksinə digər sosial ödənişlərdən əlavə, 600 min manatlıq sosial müdafiə zərfi ehtiyacı olanlara təqdim edildi və həyata keçirildi. Bu il üçün nəzərdə tutulan sosial layihələr tərtib olunanda, təbii ki, koronavirus epidemiyası barədə məlumatlar belə yox idi və ölkənin 2020-ci ildə daha böyük həcmdə büdcə və ümummilli gəlirləri proqnozlaşdırılmışdı. Koronavirus pandemiyası ilə əlaqədar bir çox dövlətlər planlaşdırdıqları layihələri, o cümlədən sosial yönümlü layihələri məhdudlaşdırmalı, yaxud təxirə salmalı oldular. Azərbaycan Prezidenti isə heç bir sosial layihənin dayandırılmayacağını, əksinə, bu il büdcə xətti ilə reallaşan sosial layihələrin keçən ilə nisbətdə daha geniş olacağını bəyan etdi. Bu fikirləri iyulun 6-da verdiyi müsahibəsində bir daha diqqətə çatdıran cənab Prezident qeyd etdi ki, Azərbaycan sosial dövlətdir və bizim dövlətin çox etibarlı sosial müdafiə sistemi qurulub.\nCənab Prezident müsahibəsində aztəminatlı insanların sosial müdafiəsinin dövlətimizin daxili siyasətinin prioritet istiqaməti olduğunu bir daha xatırladaraq bildirdi ki, bu il məcburi köçkünlər üçün rekord sayda bina tikiləcək və 7 mindən çox köçkün ailəsi yeni mənzillə təmin olunacaq. Bu il də əvvəlki illərdə olduğu kimi şəhid ailələri, müharibə əlilləri, hərbçilər dövlətimizin qayğısı ilə əhatə olunacaqlar: şəhid ailələri üçün 1500 mənzil istifadəyə veriləcək.\nQüsursuz xidmət edən zabitlərə 400 mənzilin verilməsi nəzərdə tutulur. Dövlətin aztəminatlı ailələrə maliyyə dəstəyi davam edəcək, 85 min ailə, yəni, 300 mindən çox insan ünvanlı sosial yardım alacaqdır. Bəzi sosial şəbəkə "qəhrəmanları" və beşinci kalonun ünsürlərinin sevincinə rəğmən, neftin qiyməti hətta 14 dollar da olsa, biz ayaqda duracağıq. Çünki biz son illər ərzində o qədər böyük iqtisadi-maliyyə potensialı yaratmışıq ki, istənilən böhranla bacara biləcəyik. Cənab Prezidentin bu inamlı bəyanatı, xalqımızın gələn il də sosial təminat və sosial rifah içərisində yaşayacağının xoş müjdəsi olmaqla yanaşı, erməni dəyirmanını işlədən satqın antimilli ünsürlərin ağzına vurulan tərs şapalaq effekti verdi!”.


23/11/2020 [15:20] - Müsahibə - ( 1257 dəfə baxılıb)\nFransa kimi sivil bir xalqın prezidentinin bu cürə davranışı həmin xalq hörmətsizlik və üz qaralığından başqa bir şey deyil.\nDağlıq Qarabağ münaqişəsində ortaq fəaliyyət Rusiya və Türkiyə dostluğunu və əməkdaşlığını daha da möhkəmləndirəcək\nRusiya və Türkiyə birliyi dünyada yeni güc mərkəzinin formalaşmasına aparacaq Suallarımızı Strateji Planlaşdırma və Araşdırmalar İnstitutunun rəhbəri Azad Məsiyev cavablandırır\n-Azad müəllim, Rusiya və Türkiyə Ermənistan-Azərbaycan münaqişəsini tənzimləmə prosesində fəal işrirak edirlər. Bu prosesə kölgə salmaq istəyən Qərbin məqsədləri nəylə bağlıdır?\n- Bildiyiniz kimi Ermənistan-Azərbaycan Dağlıq Qarabağ münaqişəsini həlli ilə bağlı ATƏT-in Minsk qurupu məşğul idi, təəssüflər olsun ki, bu illər ərzində münaqişəni sülh yolu ilə həlli istiqamətində real heç bir addım atmadılar, əksinə fəaliyyətləri ilə münaqişəni dondurmağa və erməni tərəfinin mövqelərini güçləndirməyə çalışırdılar. Başda ABŞ olmaqla onun NATO müttəfiqləri Rusiyanın Cənubi Qafqazda nüfuzunu zəiflətmək məqsədi ilə əvvəl Gürcüstanda, sonra da Ermənistanda “narıncı inqlab” edərək özlərinə münasib adamları hakimiyyətə gətirməyə nail oldular. Rusiyanın Ermənistan-Azərbaycan Dağlıq Qarabağ münaqişəsini həlli ilə bağlı təklifləri ABŞ və Fransa tərəfindən bloklanırdı, hətta münaqişə ilə bağlı 5+2 variantını Paşinyanın əli ilə pozdular. 27 sentyabr əks hücum əməliyyatının nəticələrinə uyğun olaraq 10 noyabrda imzalanmış sənəd ABŞ və Fransanın Cənubu Qafqazda planlarını pozdu. Bu sənədin qəbulu regionda Rusiya və Türkiyənin əməkdaşlığını möhkəmlənməsinə və inkişafına yol açdı. Ümumiyyətlə, ABŞ və Qərb dövlətləri Rusiya və Türkiyə əməkdaşlığının pozulmasında maraqlıdır, bu baxımdan hər vəchlə bu iki dövlətin maraqlarını toqquşdurmaq istəyirlər. Fikir verirsinizsə, ABŞ və Fransa Dağlıq Qarabağla bağlı Ermənistan-Azərbaycan münasibətlərini körükləyirlər qarşıdurmanı gücləndirməyə çalışırlar. Bu yaxınlarda Rusiya Xarici Kəşfiyyat Xidmətinini direktoru Sergey Narışkin bildirmişdir ki, ABŞ və onun NATO müttəfiqləri Azərbaycan-Ermənistan xalqları arasına nifaq salmağa çalışırlar. Bu dedilərimizi bir daha təsdiqləyir.\n-Fransada Dağlıq Qarabağın müstəqilliyinin tanınması üçün fəaliyyətə başlanıb, bu münaqişənin həllinə necə təsir edə bilər?\n-Azərbaycan, Ermənistan və Rusiya liderləri birgə bəyanatından sonra Ermənistanda və dünyada erməni lobbisi anti-Rusiya təbiğarı aparır, belə təəssurat yaratmağa çalışırlar ki, məğlubiyyətlərinin səbəbi kimi Rusiyanın bitərəf durması ilə bağlıdır, yəni rusların ermənilərə dəstək verməməsinin nəticəsidir. Dediyiniz kimi Fransanın Dağlıq Qarabağın müstəqilliyinin tanınması üçün fəaliyyətə başlaması ermənilərin anti-Rusiya təbliğatına\nfəallaşdırmağa hesablanıb, Ermənistan cəmiyyətində Rusiyaya nifrər, Fransaya və Qərbə sevgi aşılamaq məqsədindən başqa bir şey deyil. Fransa Minsk qrupunun həmsədirlərindən biri idi, münaqişənin sülh yolu ilə həlli üçün mandata sahib idi, Fransanın son hərəkətləri bir daha onu göstərdi ki, onlar Ermənistan-Azərbaycan münaqişəsinin həllində maraqlı olmayıblar.\nFransanın Dağlıq Qarabağın müstəqilliyini tanımaq niyyətini nümayiş etdirməsi beynalxalq hüquqa uyğun deyil, belə davranmaqla münaqişənin qızışdırılmasına gətirib çıxara bilər.\nFransa dövləti Azərbaycanın müstəqilliyini tanıyanda Dağlıq Qarabağı Azərbaycanın tərkib hissəsi kimi tanıyıb, eyni zamanda BMT Təhlükəsizlik Şurasında Qarabağla bağlı məlum qətnamələrə səs verən ölkədir. İndiki davranışı ara qızışdırmaqdan başqa bir şey deyil.\n-Avropanın əsas aparıcı dövlətlərindən olan Fransanın Azərbaycanla bağlı davranışı digər Avropa dövlətləri qəbul edəcəkmi?\n-Əvvala, dünya Avropadan ibarət deyil, Fransa prezidenti Makron gözünü açıb geri baxsa məsləhətdir, onların keçmişdə etdiklərini dünya xalqları unutmayıb. 1954-cü ildən 1962-ci illərdə Əlcazairdə dinc əhalini irqinə, dininə, dilinə, azadlıq istəyinə, düşüncəsinə görə 1 milyondan artıq insanı amansızlıqla, məqsədyönülü olaraq öldürülməsi sözün əsil mənasında soyqırım siyasəti idi. Bu gün özünü Avropanın ən sivil dövləti sayan, digər dövlətlərə yuxardan aşağı baxmaq əzimində olan Fransa keçmişdəki əməllərini unutmasınlar.\nFransada Azərbaycanla bağlı atılan hər bir addım prezidenti Makronun təşəbbüsündən qaynaqlanır, onun müsəlmanlara, türklərə olan münasibətinin tərkib hissəsidir. Ədalət hissindən uzaq olan Makron yalnış düşüncə ilə fransız xalqını geriyə salmaqdadır. Makron hesab edir ki, hamı onun düşündüyü kimi düşünməli, onun gördüyü kimi görməlididir, fransız xalqı gec-tez belə şəxslərdən yaxa qurtaracaqdır. Makron unudub ki, Paris nə dünyanın, nə də Avropanın paytaxtıdır dünyada haqqı-ədaləti görən, müdafiə edən dövlətlərdə az deyil. Xatırlayırsınızsa, bu yaxınlarda Qoşulmama Hərakatına daxil olan dövlətlər Dağlıq Qarabağla bağlı BMT Təhlükəsizlik Şurasının iradəsinə, o cümlədən orada təsil olan Fransaya qarşı prinsipal mövqe nümayiş etdirdilər.\nFransa prezidenti Makron sivil qaydalara, o cümlədən insan haqlarını müqəddəs dəyər kimi qəbul edirsə bu halda Ermənistanda baş verən hadisələrə nədən göz yumur? Axı Ermənistanda insanlar siyasi baxışlarına, düşüncələrinə dörə həbs olunurlar. Paşinyanın əmri ilə təqiblərə məruz qalıblar, bunu isə Makron höküməti görə-görə susur, Paşinyanın əməllərini himayə edir. Bu davranış bəşəri davranışdan uzaqdır, düşünürəm ki, beynalxalq qanunlar dünyanın hər yerində bərabər hüquqludur.\n-Fransa Prezidenti Emmanuel Makron müsalman dininə qarşı aqressiv davranması, nəylə bağlıdır?\n-Kimliyindən aslı olmayaraq tək olan Allaha iman gətirən insan bütün dinlərə hörmət və etiram göstərməlidir. İstər islam, istər xristian, istərsə də yahudilərin ibadət etdiyi iudizim dini olsun, hər üç dinin bir amalı var, tək olan Allaha iman gətirmək. İmanı olan,\nqəlbində Allah sevgisini daşıyan insanlar bütün peyğımbərlərlə yanaşı Musa, peyğəmbərə, İsa peyğəmbərə, Məhəmməd peyğəmbərə hörmət və etiram bəsləməlidir. Fransa prezidenti Emmanuel Makronun islam dininə və peyğəmbərinə olan münasibət onu göstərir ki, o imanlı insan deyil, onun qəlbi şeytanın xisləti ilə eyni mahiyyət daşıyır, onun davranışı qəbul etdiyi xiristian dininə və bütün peyğəmbərlərə hörmətsizlikdir. Fransa kimi sivil bir xalqın prezidentinin bu cürə davranışı həmin xalqa hörmətsizlik və üz qaralığından başqa bir şey deyil. Hesab edirəm ki, gələcək seçkilərdə fransız xalqı Makron kimi rəhbərlərdən yaxa qurtarmaq üçün əzm göstərəcək.\n-Ermənistan-Azərbaycan Qarabağ münaqişəsinin təmzimlənməsindən sonra Rusiya və Türkiyə əməkdaşlığını gələcəyini necə görürsünüz?\n-Rusiya və Türkiyənin əməkdaşlığı hər iki dövlətin maraqlarındadır, bu maraq həm siyasi, həm iqtisadi, həm də hərbi sahədə özünü əks etdirməkdədir. Dünyadakı təlatümlər, ədalətsizliklər bu iki dövlətin siyasi baxımdan yaxınlaşmasına səbəb oldu. istər Suriyada, istər Liviyada, istərsə də Ermənistan-Azərbaycan Dağlıq Qarabağ münaqişəsində bu iki dövlətin hərbi-siyasi sahədə maraqlarını uzlaşdırması təqdirə layiqdir. Bizim üçün Rusiya və Türkiyə xüsusi əhəmiyət kəsb edir, ona görə ki, hər iki dövlətlə həm qonşuyuq, həm də strateji müttəfiqliyimiz var. Bundan başqa Rusiya və Türkiyə dostluğunun və əməkdaşlğının inkişafının türk dilli xalqlar və dövlətlər üçün xüsusi əhəmiyyəti var, belə olduğu halda türk dilli xalqlar bütün sahədə bir birinə inteqrasiya edəcəkdir. ABŞ və Qərb dövlətləri həm Türkiyənin həm də Rusiyanın inkişafını, güclənməsini istəmirlər, Rusiya və Türkiyə əməkdaşlığı zamanın tələbindən irəli gəlir. Tale elə gətirib ki, hər iki dövlət ABŞ və Qərb dövlətlərinin təzyiqinə məruz qalıblar, belə olan təqdirdə özünü qoruma instinkti Rusiya və Türkiyə dostluğuna və əməkdaşlığına gətirib, Dağlıq Qarabağ münaqişəsində ortaq fəaliyyəti isə bu əməkdaşlığın dahada möhkəmləndirəcək, Türkiyənin və Azərbaycanın gələcəkdə Avraziya İqtisadi Birliyinə aparacaq, Naxçıvan dəhlizinin bərpası Türkiyə və Rusiya ilə iqtisadi əlaqələrin güclənməsinə səbəb olacaqdır.\n-ABŞ və Qərb dövlətlərinin siyasi davranışları Rusiya və Türkiyənin qraşı-qarşıya gəlməsini yönəlib, belə bir halın baş verməsi nə dərəcədə realdır?\n-Bir neçə dəfə belə hallar olmuşdur. Rusiya təyyarəsinin vurulması, Rusiya səfirinin Türkiyədə qətlə yetirilməsi buna hesablanmışdı, bundan başqa Suriyada hərbi əməliyyatlar zamanı Rusiya və Türkiyənin maraqlarının toqquşcağını güman edirdilər. Rusiya prezidenti Putin və həmkarı prezident Ərdoğanın müdrik davranması bu iki dövlətin maraqlarının uzlaşması ilə yekunlaşdı, dostluq və əməkdaşıqları möhkəmləndi. Paşinyanı himayə edən Qərb dövlətləri indi də düşünürlər ki, Dağlıq Qarabağ münaqişəsində Rusiyanın və Türkiyənin maraqları toqquşacaq və nəticədə bu iki dövlət bir-birinə rəqib olacaqlar, hətta hərbi toqquşma ilə yekunlaşacağını ümüd edirlər.\nHesab edirəm ki, Rusiyanın və Türkiyənin prezidentləri Qərbin provakasiyalarını gözəl anlayırlar, daha müdrükcəsinə davranırlar. Bu iki dövlətin münasibətlərinin inkişafı dünyada ədalətin bərpasına, o cümlədən beynəlxalq qanunların icrasına və nizam qaydalarının bərqarar olunmasına aparacaq. Rusiya və Türkiyə birliyi dünyada yeni güc mərkəzinin formalaşmasına aparacaq, bu güc həm iqtisadi, həm də hərbi sahədə özünü göstərməkdədir. ABŞ və Qərb dövlətlərinin narahatlığı bununla bağlıdır


Nəqliyyatda qiymət artımı olacaqmı? : Center for Economic and Social Development (CESD)\nPosted by Administrator on Thursday, May 2, 2013 · Leave a Comment\nMusa Pənahov: «Maşrutlarda gediş haqqı artımı cüzi olacaq»\nVüqar Bayramov: «Gediş haqqının 5 qəpik artması 25 faiz, 10 qəpik artması 50 faiz artım deməkdir»\nSərnişindaşıma şirkətləri Nəqliyyat Nazirliyinə müraciət edərək qiymətlərin artırılmasını istədiklərini bildirib. Nəqliyyat nazirinin müavini Musa Pənahovun sözlərinə görə, onlar bu müraciətlərini hazırki tariflərin xərclərini ödəmədiyi ilə əsaslandırırlar. Xidmətin səviyyəsini daha da artırmaq üçün gediş haqqını artırmaq lazımdır. Nazir müavini bunun asan proses olmadığını deyib: «Qiymət artımı haqqında qərarı Tarif Şurası verir. Bu gün mütəxəssislər bu məsələnin üzərində işləyirlər. Bütün məsələlər nizamlanandan sonra, biz müvafiq qərarın qəbulundan danışa bilərik». M.Pənahov əgər qiymət artımının çox cuzi olacağını deyib: «Düşünürəm ki, avtobuslarda gediş haqqı 30 qəpiyə belə çatmayacaq». Nazirlik rəsmisi qeyd edir ki, «Şamaxinka»dan Xırdalan dairəsinə qədər olan avtomobil yolu genişləndiriləcək: «Yeni körpülərin salınması, yolların genişləndirilməsi planlaşdırılır. Layihənin məqsədi avtonəqliyyat vasitələrinin hərəkəti üçün rahat şərait yaratmaqdır. Sözügedən layihənin reallaşdırılması üçün dövlət büdcəsindən maliyyə vəsaiti ayrılıb». M.Pənahov Nəqliyyat Nazirliyinin paytaxtın yerüstü ictimai nəqliyyat sahəsində xidmət göstərən yerli yerli sərnişin daşıma üzrə şirkətlərin sayını maksimal şəkildə azaltmağı planlaşdırdığını da diqqətə çatdırıb. Onun sözlərinə görə, bu ildə bazarda 3, maksimum 5 daşıyıcı şirkətin fəaliyyət göstərəcəyi planlaşdırılır: «Keçid dövründə bu cür şirkətlər çox idi, ancaq bu gün onların sayının azalması istiqamətində səmərəli seçim etmək lazımdır. Söhbət sağlam rəqabətdən gedir. Biz böyük sayda daşıyıcıların fəaliyyətini effektiv şəkildə nəzarətdə saxlaya bilmərik. Şirkətlərin sayı azaldıqda isə onların fəaliyyətinə nəzarət etmək asanlaşacaq ki, bu da əhaliyə göstərilən xidmətin səviyyəsinin artmasına gətirib çıxaracaq. Şirkətlərin sayının azalması kiçik daşıyıcı şirkətlərin birləşməsi hesabına həyata keçiriləcək». Məsələni «Üç nöqtə» üçün şərh edən iqtisadçı ekspert Vüqar Bayramov bildirdi ki, 10 qəpiklik artım baş verə bilər: «Çünki əvvəlki təcrübə göstərib ki, 5 qəpiklik artım sərnişinlərlə sürücülər arasında kifayət qədər narazılığa gətirib çıxarıb. O baxımdan cüzi artım deyəndə 10 qəpikdən söhbət gedir, ancaq bu məbləğ cüzi artım deyil. Özlüyündə kiçik pul kimi görsənə bilər. Amma gediş haqqının 5 qəpik artması 25 faiz, 10 qəpik artması 50 faiz artımdır. Bu da bir mənalı şəkildə gediş haqlarının kəskin artım deməkdir». Müsahibimizin fikrincə, sual oluna bilər ki, bu artımlar baş versə əhalinin sosial vəziyyətinə necə təsir göstərə bilər: «Ona görə, artımlara 5 və ya 10 qəpiklik aspektindən yanaşmaq doğru deyil. Diqqət yetirmək lazımdır ki, hər bir şəxs həmin nəqliyyatdan gün ərzində neçə dəfə istifadə edir? Nəzərə alsaq ki, Nəqliyyat Nazirliyi bir neçə maşrut xətlərinin qısaldılması, bəzilərininq ləğv edilməsi haqqında qərar qəbul edib, onda məlum olur ki, işləyən vətəndaş öz iş yerinə getmək üçün 2-3 maşrut maşrut dəyişməli olur. Bu hesabla bir vətəndaş işə gedib-gəlmək üçün 6 nəqliyyat vasitəsindən istifadə etməli olur. Bu artıq Nəqliyyat Nazirliyinin iddia etdiyi cüzi 10 qəpiklik artım iş günlərində vətəndaş üçün 60 qəpik gündəlik əlavə xərc yaradır. Bu da ay ərzində 12 manat deməkdir. 12 manat da praktik olaraq kiçik rəqəm deyil, minimum əmək haqqının 10 faizindən çox, orta aylıq əmək haqqının 5 faizinə yaxın göstəricidir. dır. Bu artım kiçik artım kimi qiymətləndirilməməlidir». V.Bayramov qeyd edir ki, indiki halda bu artımlara nəqliyyat sektorunun getməsi düzgün deyil. «Çünki onun sosial effektləri qiymətləndirilməlidir. Təəssüf ki, belə artımların sosial təsirləri olduqca güclüdür. Bütün hallarda nəqliyyat xərclərinin ailənin ümumi xərclərindəki payına diqqət etmək lazımdır. Bu hardasa 25 manatdan artıqdır. Bu yalnız işə gedib-gəlmək üçündür. Əgər başqa yerlərə gediş-gəlişlə bağlı nəqliyyat xərclərini aid etsək, həmin rəqəm böyüyəcək. Ailə xərclərinin də artması əhalinin vəziyyətinin pisləşməsinə səbəb olacaq», – deyə o vurğuladı.\n“Marşrutlarda gediş haqlarının artırılmasına əsas yoxdur”\nNatiq Ələkbərli: “Son vaxtlar onlarla marşrut xətti bağlanıb. Bu isə onsuz da sərnişinlərin xərclərinin artmasına səbəb olub”.\nVüqar Bayramov: “Hazırda gediş haqlarına ayrılan vəsait müasir Azərbaycan ailəsinin büdcəsində kifayət qədər paya malikdir.\nBu baxımdan belə hesab edirəm ki, tariflər artırılarsa, ailələrin sosial vəziyyətinin ağırlaşmasına şərait yaranacaq”.\nXəbər verdiyimiz kimi, nəqliyyat naziri Ziya Məmmədov jurnalistlərə açıqlamasında bildirib ki, hazırda avtobuslarla həm şəhərdaxili, həm də şəhərlərarası sərnişin daşımaları ilə özəl sektor məşğul olur və son zamanlar iş adamlarından mövcud gediş haqlarının onların çəkdiyi məsrəflərə uyğun olmaması, xərclərin artması barədə müraciətlər daxil olur. Bu səbəbdən Nəqliyyat Nazirliyi gediş haqlarının artırılması ilə bağlı Tarif Şurasına müraciət etmək qərarına gəlib. Müstəqil Nəqliyyatçılar İctimai Birliyinin sədri Natiq Ələkbərli qəzetimizə açıqlamasında indiki şəraitdə sərnişindaşıma tariflərinin artırılmasına ehtiyac görmədiyini vurğuladı: “Əgər tariflər artırılırsa, bu, iqtisadi cəhətdən əsaslandırılmalıdır. Əgər yanacaq bahalaşsaydı, buna haqq qazandırmaq mümkün idi”.\nİqtisadçı-alim Vüqar Bayramov isə dedi ki, şəhərdaxili və şəhərlərarası avtobus sərnişindaşımaları tariflərinin artırılmasının heç bir iqtisadi əsası yoxdur: “Qiymətlər o vaxt artırılır ki, xərclər strukturunda dəyişiklik olur, məsələn, benzin bahalaşır. Amma indiki halda bu baş verməyib”.\nNəqliyyat Nazirliyinin Azərbaycan ərazisində şəhərdaxili və şəhərlərarası avtobus sərnişindaşımaları tariflərinin artırılması təklifi ilə Tarif Şurasına müraciət etməsi xəbəri artıq iki gündür ki, cəmiyyətdə ciddi müzakirələrə səbəb olub.\nQeyd edək ki, nəqliyyat naziri Ziya Məmmədov jurnalistlərə verdiyi açıqlamada bildirib ki, hazırda avtobuslarla həm şəhərdaxili, həm də şəhərlərarası sərnişin daşımaları ilə özəl sektor məşğul olur və son zamanlar iş adamlarından mövcud gediş haqlarının onların çəkdiyi məsrəflərə uyğun olmaması, xərclərin artması barədə müraciətlər daxil olur. Bu səbəbdən Nəqliyyat Nazirliyi gediş haqlarının artırılması ilə bağlı Tarif Şurasına müraciət etmək qərarına gəlib.\nBəs ekspertlərin məsələyə münasibəti necədir? Gediş haqlarının artırılması ilə bağlı fikirlərini qəzetimizə açıqlayan ekspertlər bu fikrə birmənalı olaraq “yox” cavabı verdilər.\n“Əgər yanacaq bahalaşsaydı, buna haqq qazandırmaq mümkün idi”\nMüstəqil Nəqliyatçılar İctimai Birliyinin sədri Natiq Ələkbərli qəzetimizə açıqlamasında indiki şəraitdə sərnişindaşıma tariflərinin artırılmasına ehtiyac görmədiyini vurğuladı: “Mənim fikrimcə, şəhərdaxili və şəhərlərarası avtobus sərnişindaşımaları tariflərinin artırılmasına ehtiyac yoxdur. Əgər tariflər artırılırsa, bu, iqtisadi cəhətdən əsaslandırılmalıdır. Əgər yanacaq bahalaşsaydı, buna haqq qazandırmaq mümkün idi”.\nNatiq Ələkbərli iddia edir ki, sərnişindaşıma sektorunda əvvəllər ayrı-ayrı sahibkarlar çalışanda və onlar qiymətlərin artırılmasını təklif edəndə buna kəskin reaksiya verilirdi: “Mən düşünürəm ki, indi bu sahədə monopoliya var. Odur ki, tariflərin artırılması kimlərinsə marağına xidmət edir. Ona görə də, bu təşəbbüsü irəli sürüblər. Əvvəllər şəhərdaxili sərnişindaşımada tariflər 10 qəpik idi, sonra 20 qəpik oldu. Əhalinin maddi imkanları ilə müqayisə edəndə 20 qəpik az məbləğ deyil. Əgər sahibkarlar xərclərinin artdığını iddia edirlərsə, onda bunu əsaslandırmalıdırlar”.\n“Marşrutlar ixtisara salındığı üçün sərnişinlər bir neçə avtobus dəyişirlər”\nNatiq Ələkbərli bizimlə söhbətində bir maraqlı məqama da toxundu. Onun sözlərinə görə, son vaxtlar sərnişindaşıma sektorunda islahatlar aparılıb və onlarla marşrut xətti bağlanıb: “Bu isə sərnişinlərin bir çoxunun xərcinin artmasına səbəb olub. Belə ki, əgər əvvəllər sərnişinlər mənzil başına bir avtobusla gedə bilirdilərsə, indi məcburən iki avtobusdan istifadə edirlər. Bu da elə xərcin artması deməkdir. Odur ki, bir daha təkrar edirəm, indiki şəraitdə gediş haqlarının artırılmasına heç bir ehtiyac yoxdur. Çünki qiymət onsuz da yüksəkdir”.\nQiymətlər o vaxt artırılır ki…\nİqtisadçı-alim, İqtisadi və Sosial İnkişaf Mərkəzinin rəhbəri Vüqar Bayramov isə qəzetimizə açıqlamasında mövzu ilə bağlı bunları dedi: “Hesab edirəm ki, şəhərdaxili və şəhərlərarası avtobus sərnişindaşımaları tariflərinin artırılmasının heç bir iqtisadi əsası yoxdur. Qiymətlər o vaxt artırılır ki, xərclər strukturunda dəyişiklik olur, məsələn, benzin bahalaşır. Amma indiki halda bu baş verməyib. Bu isə o deməkdir ki, bahalaşmanın iqtisadi bazası yoxdur”.\nAlimin sözlərinə görə, hazırda gediş haqlarına ayırılan vəsait müasir Azərbaycan ailəsinin büdcəsində kifayət qədər paya malikdir. Ailə üzvləri gün ərzində həm işə gedərkən, həm də şəxsi işləri ilə bağlı harasa səfər edərkən bir neçə marşrut avtobusundan istifadə edirlər. Bu baxımdan belə hesab edirəm ki, tariflər artırılarsa, ailələrin sosial vəziyyətinin ağırlaşmasına şərait yaranacaq”.\n“Hazırki qiymətlər MDB ölkələrindəki orta göstərici ilə eynidir”\nVüqar Bayramov qəzetimizə açıqlamasında həmçinin dedi ki, Avropa ölkələrində gediş haqqı tarifləri yüksək ola bilər, amma bizi onlarla müqayisə etmək doğru deyil: “Avropa ölkələrində gediş haqqı tarifləri artırılarkən bu məbləğin mütləq ailə büdcələrindəki payı hesablanır. Məsələn, orada gediş haqqı tarifi ailə büdcəsinin 5 faizindən yüksək deyil. Biz isə gediş haqqımızı və yanacağın qiymətini də nəzərə almaqla qonşu ölkələrlə müqayisə edə bilərik. Məsələn, Ukraynada gediş haqqı bizdəki səviyyədədir. Hətta bizdəki tariflər 3 sent yüksəkdir. Qazaxıstanla da eynidir. Ümumilikdə, Azərbaycanda şəhərdaxili və şəhərlərarası avtobus sərnişindaşımaları tariflərinin indiki səviyyəsi MDB ölkələrindəki orta göstərici ilə eynidir. Bu baxımdan bir daha təkrar edirəm, şəhərdaxili və şəhərlərarası avtobus sərnişindaşımaları tariflərinin artırılmasının heç bir sosial və iqtisadi əsası yoxdur”.\n“Avtobus sərnişindaşımaları tariflərinin artırılmasına qərarı Tarif Şurası verəcək”. Bunu Nəqliyyat Nazirliyinin şöbə müdiri Namiq Həsənov söyləyib. N. Həsənov bildirib ki, Nəqliyyat Nazirliyi Tarif Şurasına avtobus sərnişindaşımaları tariflərinin artırılması təklifini edəcək, amma bu o, demək deyil ki, qiymətlər artacaq: “Bura sərbəst bazardır və burada sahibkarların istəkləri nazirlik tərəfindən Tarif Şurasına çatdırılır. Biz təkilfimizi edəcəyik, son söz Tarif Şurasınındır”.\nYeni avtobusların gətirilib-gətirilməyəcəyi ilə bağlı məsələyə də aydınlıq gətirən N. Həsənov bildirib ki, hər il avtobusların gətirilməsi prosesi baş verir: “2015-ci ildə I Avropa Olimpiya oyunlarının keçirilməsi ilə bağlı 1200-ə qədər avtobus, 2000-nə qədər də London taksiləri gətiriləcək”.


Kulis.az “DədəBaba” qrupunun üzvləri Orxan Musayev (basgitaraçı-vokalçı) və Əli Nəsib (baraban) ilə müsahibəni təqdim edir.\n- Bir az əvvəl biz gələndə siz məşq edirdiniz. Məşqləriniz hər gün olur?\nOrxan Muayev: - Bu məşqin “DədəBaba” qrupuna heç bir aidiyyəti yoxdur. Bir dostumuz var, xahiş elədi, biz də kömək məqsədi ilə onun oxuyacağı mahnıları məşq edirik.\n- Bəs “DədəBaba” qrupu olaraq tez-tez məşq edirsiniz?\nO.M.: - Əlbəttə. Məşqsiz necə olar?\nƏli Nəsib: - Məşqlərimiz daha çox təzə treklər yazılan zaman və konsert qabağı intensivləşir.\n- Qrup sizin daimi qazanc yerinizdir, yoxsa başqa sahədə də çalışırsınız?\nO.M.: - “DədəBaba” qrupundan başqa bizim ayrı-ayrılıqda da qruplarımız var. Ümumiyyətlə musiqi ilə məşğuluq.\n- Azərbaycanda rokun geniş kütlələrə nüfuz etməməsi bir musiqiçi-rokçu kimi sizi düşündürübmü?\nO.M.: - Düşündürüb və cavabını da bilirik. Bizdə qruplar var, ancaq Azərbaycan dilində oxumurlar, çoxu rusca və başqa dillərdə oxuyurlar.\n- Problem Azərbaycan dilində oxumamaqdır? Yəni rok qrupları öz milli köklərinə yaddırlar?\nO.M.: - O cür deməzdim. Sadəcə roker oxuyanda dinləyicilər onu başa düşməlidir. Bizim rok qrupların çoxları kover mahnılar, yəni xarici mahnılar ifa edirlər.\n- Bizdə ümumiyyətlə nə qədər rok-qrup var?\nƏ.N.: - Hardasa ona yaxın rok-qrup var.\nO.M.: - Siz yalnız xarici qrupların mahnılarını oxuyan qrupları nəzərdə tutursunuz, yoxsa özləri yaradıcılıqla məşğul olan qrupları deyirsiniz?\n- Mənə elə gəlir ki, bizdə yaradıcılıqla məşğul olan, özləri mahnı yazıb ifa edən qruplar yox dərəcəsindədir.\nİkisi də: - Var-var. Niyə yoxdur?\n- Qrup üçün xalqa yaxın ad seçməyiniz və Azərbaycan mahnılarına daha çox aksent etməyiniz sizi digər rok qruplarından fərqləndirir.\nO.M.: - Məncə “DədəBaba” rok qrupunun məşhurlaşmasının səbəbi tematika ilə bağlıdır. Mahnılarımızın mövzusu, mətni bizi daha çox diqqət mərkəzində saxlayır.\n- Bizə qonşu olan Rusiya və Türkiyəyə nəzər yetirəndə görürük ki, rok-musiqi geniş yayıldı, xalq tərəfindən sevildi. Onlarda xalq musiqisi ilə rok musiqini sintez edənlər oldu. Bizdə bu proses niyə baş vermədi?\nƏ.N.: - Bilirsinizmi, doxsanıncı illərə qədər Bakı çoxmillətli şəhər idi deyə burda Azərbaycandilli rok qrupunun yaranmasına ehtiyac qalmırdı, əsas dil kimi rus dilindən istifadə edilirdi. Və ümumiyyətlə istər rok, istər estrada musiqisi olsun, musiqi həmişə Bakıda təmərküzləşib. Mən bilən Gəncədən və Sumqayıtdan bir neçə rok-qrup var idi, ancaq geniş yayılmamışdı.\n- Bizdə rok musiqiçisi kimi tanınan sima belə yoxdur.\nƏ.N.: - Elədir, şou-biznesdə və ya ümumiyyətlə rokçu kimi tanınan müğənnilərimiz yoxdur, olanlar da geniş kütlələr tərəfindən tanınmır. Bizim xalqın nəyəsə görə roka marağı yoxdur.\nO.M.: - Rok etirazçı janrıdır, bəlkə buna görə bizdə həmişə rokçular təqib olunub, televiziyalara, radiolara çox buraxılmayıblar. Bu amil də təsir edə bilər.\nƏ.N.: - Reperlər də təbiətən etirazçı olduqlarına görə onları da televiziyada görə bilməzsiniz.\n- Rok hələ də protest musiqisi hesab olunur, yoxsa ötən əsrin yetmişinci illərində formalaşmış bu imaj artıq yox olub?\nƏ.N.: - İndi o cür tendensiya demək olar ki, yoxdur. Rok-qruplar əvvəllər əsasən hər hansı bir protest fikirlə çıxış edirdilər, musiqidən əlavə sanki ideoloji fikirləri də olurdu, amma hazırda dünyadakı rok qruplar daha çox şou-biznesə, qazanc əldə etməyə meyl edirlər.\n- Sizin də dediyiniz kimi adətən rok qruplarının özünəməxsus fəlsəfəsi, mesajı olur. “DədəBaba” qrupunun belə bir mesajı, missiyası varmı?\nO.M.: - Bizim məqsədimiz insanların düşüncələrini dəyişməkdir. Və məncə bir az alınır.\nƏ.N.: - Biz daha çox cəmiyyətdə mövcud olan problemlərə gülmək istəyirik. Çünki ən gözəl inqilab başlarda olan inqilabdır. Biz bu problemlərə nə qədər çox gülsək o qədər tez yox olarlar.\nƏ.N.: - Bizim mahnılara qulaq assanız qaldırdığımız problemləri görə bilərsiniz; növbə, pensiya problemi, küçələrin zibillənməsi, falçılara inam və sair.\n- Mətbuatda həmişə aktual olan iki mövzu var: yengə və azad seks. Bu sahədə bəlkə yüzlərlə publisistik məqalə yazılıb. Siz də bu mövzuda “Öldür yengəni” adlı mahnısı ifa etməklə o cərgəyə qoşuldunuz.\nO.M.: - Yox, biz oxuduğumuz “Yengə” tamam başqa yengədir. Biz beyinlərdə olan yengələrdən oxumuşuq, toy gecəsi gəlib qapının dəliyindən baxan yengədən oxumamışıq. Biz yengə deyəndə onun-bunun dalınca danışan, başqalarının işlərinə qarışan adamları nəzərdə tuturuq.\nƏ.N.: - Elə adətlərimiz var ki, müasir dövrlə heç uyğun gəlmir.\nO.M.: - Bizim mahnılarımız cəmiyyətdə baş verən problemləri əks etdirir.\n- Belə başa düşdüm jurnalistlərin, misal üçün Seymur Baycanın publisistik məqalədə sözlə dediyini siz musiqi ilə deyirsiniz.\nƏ.N.: - Mən heç bilmirəm o kimdi.\nO.M.: - Mən də tanımıram.\n- Seymur Baycan adlı yazıçı tanımırsınız?\nO.M.: - Onun haqqında eşitmişəm, amma əsərlərini oxumamışam. Amma bizə deyiblər ki, sizin yaradıcılığınız Mirzə Ələkbər Sabirə, Mirzə Cəlilə yaxındır.\nƏ.N.: Bizimki sırf satiradır.\n- Ümumiyyətlə, peşəkarlığı artırmaq, daha geniş mövzulara toxunmaq üçün mütaliə edirsiniz?\nƏ.N.: - Orxanın yaxşı bir sözü var. Deyir, bir dəfə avtobusa minib Bakını gəzmək bəs edir ki, təzə mahnı yazasan, hətta albom çıxarasan.\nO.M.: - Bəzən mövzular bitir.\n- Bəs onda nə edirsiz?\nO.M.: - Dincəlirik. Bir müddət fasilə veririk.\n- Mahnılarınızın mətnlərini təkmilləşdirmək üçün şairləri, şeir kitablarını oxumursunuz?\nƏ.N.: - Mahnı mətni üzərində bu qədər çalışmağa gərək olmur. Bizə şeir sanki kosmosdan gəlir. Oturub fikirləşmirik ki, filan mövzu barədə şeir yazaq.\n- Mahnı sözlərini özünüz yazırsız?\nO.M.: - Bəzi mahnıların mətnlərini mən yazıram. Ancaq rusdilli olduğuma görə bir də görürsən çətinlik çəkirəm. O zaman ideyanı repçi İbrahim İbrahimov və yazıçı Cavid Osmanova danışıram. Onlar ideya əsasında mətn yazırlar, biz də oxuyuruq (gülür). Bəzən ideya da, musiqi də hazır olur, ancaq ortada mətn olmur. Həmin vaxtı onlarla görüşürəm, ideyanı danışıram, onlar da mətn yazırlar. Bizim üçün əsas ideyadır, sonra mətn. Mahnının musiqisi isə çox vaxt əvvəldən hazır olur.\n- Heç olubmu ki, konsert zamanı ekspromt şəkildə bir mahnı yaransın?\nO.M.: - Yox, elə şey olmayıb.\nƏ.N.: - Bir də görürsən konsert vaxtı hər hansı bir improvizasiya edirik və ya yeni mahnının ideyasını, girişini tapırıq.\n- Konserti müəyyən bir mahnı ilə başlamaq və ya bitirmək kimi adətiniz varmı?\nO.M.: - Konserti həmişə “Mən azərbayacanlıyam” mahnısı ilə bitiririk, axır vaxtlar isə çox vaxt “Dağların başı” mahnısı ilə başlayırıq.\n- Ən çox sevilən mahnınız hansıdır?\nO.M.: - Yəqin elə “Mən azərbaycanlıyam” mahnımızın adını çəkmək olar. Ən çox o mahnımız sevilib, nəqarətində də Səməd Vurğunun şeirindən istifadə etmişik (gülür).\n- Bir mahnınız da geniş yayıldı, “Molotov kotleti”ni deyirəm. Deyəsən o mahnıya klip də çəkdirmisiz.\nO.M.: - Bu mahnımız böyük sevgiylə qəbul olundu, biz də qərara gəldik ki, buna klip çəkdirək.\n- Necə maraq doğurub ki, Youtube-da izləmə sayı o qədər də çox deyil.\nƏ.N.: - Youtube-da 3 min baxışı var, əsasən Facebook səhifələrində paylaşılır, ümumilikdə izləmə sayı 60 mini keçib.\nO.M.: - Əgər əvvəllər insanlar tanınmaq üçün televiziyalara can atırdılarsa indi sosial şəbəkələr bu funksiyanı yerinə yetirir. Orda da reklam yerləşdirmək pulludur, ancaq çarə yoxdur, görək ödəyəsən. Əsas xərclərimiz klip çəkilişlərinə çıxır. Düzdür, “Molotov kotleti” klipinin çəkilməsində bizə “Bumeranq” studiyası böyük dəstək oldu.\n- Yeni klip barədə düşünürsüz?\nƏ.N.: - Əlbəttə, düşünürük. Hər təzə mahnımıza klip çəkdirməyi düşünürük (gülür), ancaq təəssüf ki, sponsor tapmaq çətindir.\n- Siz də şou-biznes müğənniləri kimi sponsor axtarırsınız?\nƏ.N.: - Sponsor yox, daha çox mesenat, filantrop axtarırıq ki, ideyamızı bəyənib qəbul eləsin. Daha bizə kommersiya layihəsi kimi baxmasın.\nO.M.: - Bizə indiyə kimi bu cür adamlar köməklik göstəriblər; avadanlıqla, klip çəkilişi ilə.\n- Bütün gəlirləriniz konsertlərdəndi?\nO.M.: - Bəli.\n- Azərbaycanda musiqiçilərin əsas gəlir yerləri toylardır. Siz nə əcəb toylara getmirsiniz?\nO.M.: - Mən arzulamıram ki, bizi toylara çağırsınlar. Təklif edirlər, ancaq imtina edirik.\nƏ.N.: - Bizim musiqimiz fon musiqisi olmamalıdır. O toya gedərik ki, orda bizi əvvəldən axıra kimi dinləmək istəsinlər, belə deyək də “kul” toy olsun.\n- Şou-biznesə də qatılmırsınız.\nO.M.: - Bizim ən böyük problemimiz bilirsinizmi nədir? Ölkədə turne şəklində çıxış etmək imkanımız yoxdur. Bakının mərkəzindən başqa harda konsert verəsən?\nƏ.N.: - Maksimum Bakı, Sumqayıt, Gəncədə konsert verə bilərsən, Şəkinin özündə bizi dinləyərlərmi, bilmirik.\nO.M.: - Mən Türkiyənin rok qruplarına baxıram, onlar bütün Türkiyəni gəzirlər.\nƏ.N.: - Əsas problem kütlə problemidir. Bizdə roku dinləyən kütlə çox azdır. Çoxu cavanlığında rok dinləyir, ancaq yaşlanandan sonra başqa janra keçir.\n- Problem kütlədədir?\nƏ.N.: - Kütlə çox azdır. Axı sən kim üçün ifa edəcəksən? Bizi dinləyənlər gərək sərbəst adam olsunlar.\n- Mənə elə gəlir ki, bizim xalqın roku sevməməsinin problemi ondadır ki, rokçularımız xalqın içindən çıxmayıblar. Buna görə də xalqla rok musiqiçiləri arasında böyük uçurum var. Məsələn, türk rokunda geniş yayılıb; xalq mahnıları, türküləri, arabesk mahnıları rok kimi ifa edirlər. Bizdə nədənsə bu üsul geniş yayılmayıb.\nO.M.: - Rokun geniş yayılmamasına əhalinin sayının da təsiri var. Bizim cəmi on milyon əhalimiz var, tək İstanbulda isə 20 milyon insan var. İndi özünüz fərqi görürsünüzmü?\n- Ancaq siz başqa rok qruplarımızdan fərqli olaraq eksperimentlərə gedirsiniz, məsələn, Niyaməddin Musayevin “Dünya-sənin, dünya mənim” mahnısını rok kimi oxuyub ona başqa don biçdiniz.\nO.M.: - Əslində mən Niyaməddinin konsertinin afişasını gördüm və dedim ki, gəl bunu oxuyaq. Elə olmadı?\nƏ.N.: - Elə oldu və hamı tərəfindən sevildi.\n- Gələcək planlarınız nədir?\nƏ.N.: - Musiqiçilərin gələcək planları nə ola bilər? Yeni-yeni albomlar və konsertlər haqqında düşünürük. Təəssüflər olsun ki, rokçuların musiqi ifa etməsi üçün məkanlar çox azdır. Biz demək olar ki, açıq məkanlarda konsert verə bilmirik. Konsertlərimiz əsasən qapalı məkanlarda keçirilir. Belə yerlər də şəhərdə çox azdır. Biri indi olduğumuz bu məkandır və bundan başqa da bir-iki belə kafe-bar var, vəssalam.\nO.M.: - Bir də imkan olsaydı xarici ölkələrə, məsələn, Türkiyəyə konsert verməyə gedərdik. Çox istəyərdim İranda konsert verim. Novruz bayramında o biri qrupumla konsert verirdim, zal iranlılarla dolu idi. Mən orda iranlılardan soruşdum ki, sizdə də belə konsertlər olur, dedilər ki, olur, amma gizli məkanlarda, gərək bayıra səs də çıxmasın. Mən onlara mahnılarımı, kliplərimi göstərdim, dedim ki, imkan olsa çağırın gəlib İranda konsert verək.\nƏ.N.: - Bizim məqsədimiz mentalitetimizdəki saxtakarlıqlarla mübarizə aparmaqdır. Mən buna daha çox çuşkalıqla mübarizə deyirəm, biz musiqi vasitəsi ilə buna qarşı mübarizə aparırıq. Amma gülərək, satira ilə.\n- Maarifçilik funksiyasını öz üzərinizə götürmüsünüz...\nƏ.N.: Məqsədimiz maarifçilikdir. Əgər ailədə qadını ilə düzgün rəftar edə bilməyən bir adam bizim konsertə gələndən sonra düşüncəsi dəyişirsə deməli bu elə maarifçilikdir. Biz Mircə Cəlilin, Sabirin maarifçiliyini davam etdiririk. Əsas odur ki, axırda bizi də Sabir kimi daşlamasınlar (gülür).\nAzər Qismətin yeni romanı çap olundu\nXalq artistinin oğlu ağır vəziyyətdədi\n1570 dəfə oxunub


Alimlər onkoloji xəstəliklərlə bağlı yeni müalicə üsulu irəli sürüblər » BolgeXeber.Com -Bölgələrdən xəbəriniz olsun!\nBolgeXeber.Com » Dünya » Alimlər onkoloji xəstəliklərlə bağlı yeni müalicə üsulu irəli sürüblər\nOxunub: 544 İsveçrənin Sürix Ali Texniki Məktəbinin alimləri xərçəng xəstəliyi əleyhinə dərmanların birbaşa onkoloji şişə çatdırılması probleminin gözlənilməz həllini təklif ediblər. Onlar qan damarlarındakı maqnit sahəsi ilə idarə oluna bilən bakteriyalardan istifadəni məqsədəuyğun sayırlar.\nBelə bakteriyalar təbiətdə hələ 45 il əvvəl tapılıb və “Magnetospirillum” adını alıb. Bu bakteriyalar suda həll edilmiş dəmiri udurlar, sonra onlarda dəmir oksidin kristalları yaranır.


Qazaxıstanın Xarici İşlər Naziri və Mərkəzi Seçki Komissiyasının Sədri TÜRKPA müşahidəçilərini qəbul etmişdir - Turk-PA.org\nMonday, 19 April 2021, 10:12:53 — Baku (UTC+4)\nQazaxıstanın Xarici İşlər Naziri və Mərkəzi Seçki Komissiyasının Sədri TÜRKPA müşahidəçilərini qəbul etmişdir\n24 aprel 2015-ci il tarixində TÜRKPA müşahidəçilər missiyası Qazaxıstan Respublikasının Xarici İşlər Naziri Erlan İdrisovla görüşmüşdür. Görüş zamanı missiyanın rəhbəri, Milli Məclisin deputatı Ç. Qənizadə tərəfindən TÜRKPA-nın seçki müşahidəsinin əsas istiqamət və prinsipləri barədə məlumat verilmişdir. Öz növbəsində, nazir növbədənkənar prezident seçkilərinə hazırlıq işləri ilə bağlı nümayəndə heyətini məlumatlandırmış və beynəlxalq müşahidəçilər üçün bütün lazımi şəraitin yaradılmasını xüsusi olaraq qeyd etmişdir.\nHəmçinin TÜRKPA müşahidəçilərinin Mərkəzi Seçki Komissiyanın sədri Kuanduk Turqankulovla görüşü də keçirilmişdir. Sədr seçki qanunvericiliyinin təkmilləşdirildiyi və Komissiyanın fəaliyyət istiqamətləri barəsində söhbət açmışdır. Müşahidəçilər Qazaxıstanın seçki qanunvericiliyinin inkişaf etdiyini vurğulamış, üzv ölkələrin hüquq və qanunvericilik sahəsində əməkdaşlığı haqqında məlumat vermişdir.


İslam ölkələrinin gəncləri arasında keçirilən esse yazı müsabiqəsinin qalibləri mükafatlandırılacaq - Report.az\nİslam ölkələrinin gəncləri arasında keçirilən esse yazı müsabiqəsinin qalibləri mükafatlandırılacaq\nİslam ölkələrinin gəncləri arasında keçirilən esse yazı müsabiqəsinin qalibləri mükafatlandırılacaq Müsabiqələrin keçirilməsində əsas məqsəd Azərbaycanın milli-mədəni və tarixi irsinin xarici ölkələrin gəncləri arasında təbliğ etməkdir 15 Sentyabr, 2017 17:07\nBakı. 15 avqust. REPORT.AZ/ İslam ölkələrinin gəncləri arasında keçirilən “Mən Azərbaycan haqqında nə bilirəm?” esse yazı müsabiqəsinin qaliblərinin mükafatlandırma mərasimi keçiriləcək.\n"Report"un məlumatına görə, 2011-ci ildən başlayaraq Gənclər və İdman Nazirliyinin və Xarici İşlər Nazirliyinin birgə təsdiq etdiyi Əsasnaməyə uyğun olaraq xarici ölklərin gəncləri arasında “Mən Azərbaycan haqqında nə bilirəm?” mövzusunda esse yazı müsabiqələri keçirilir. Azərbaycan Respublikasının Prezidenti İlham Əliyevin 2017-ci ilin Azərbaycan Respublikasında “İslam Həmrəyliyi İli” elan edilməsi haqqında 11 yanvar 2017-ci il tarixli Sərəncamına əsasən təsdiq edilmiş Tədbrilər Planının 25-ci bəndinə uyğun olaraq bu müsabiqə yalnız islam ölkələri arasında keçirilib.\nMüsabiqədə iştirak etmək etmək istəyən gənclər aşağıdakı tematik mövzular üzrə öz esse yazılarını təqdim ediblər:\n-Heydər Əliyev: Azərbaycan xalqının Ümummilli Lideri;\n-Ermənistan-Azərbaycan, Dağlıq Qarabağ münaqişəsinin reallıqları;\n-Azərbaycanın iqtisadi inkişafı;\n-Azərbaycanın neft və qaz strategiyası;\n-Azərbaycanın tarixi, incəsənəti və mədəniyyəti;\n-Azərbaycanın əhalisi, dili, adətləri və dini;\n-Azərbaycanın beynəlxalq siyasətdəki rolu;\n-Azərbaycan və digər ölkələr: tarixi əlaqələr\nMüsabiqələrin keçirilməsində əsas məqsəd Azərbaycanın milli-mədəni və tarixi irsinin xarici ölkələrin gəncləri arasında təbliğ etmək, xarici ölkələrin gənc alim və tədqiqaçtıların Azərbaycanı yaxından öyrənmələri və elmi-tədqiqat fəaliyyətlərini müəyyən etmək, xarici ölkələrin gəncləri arasında Azərbaycan haqqında məlumatlandırmanı artırmaqdır.\nMüsabiqənin yekunu olaraq Albaniya, Bosniya-Herseqovina, İndoneziya, İordaniya, Küveyt, Malayziya, Mərakeş, Misir, Özbəkistan, Pakistan, Qırğızıstan, Qətər, Səudiyyə Ərəbistanı, Tacikistan və Türkiyədən olan qaliblərin 14-26 sentyabr 2017-ci il tarixlərdə Azərbaycana səfəri planlaşdırılıb. Səfər çərçivəsində müsabiqə qaliblərinə Azərbaycanı daha da yaxından tanımalarına və öyrənmələrinə şərait yaradılacaqdır.\nSəfər çərçivəsində qaliblər Gənclər və İdman Nazirliyinin xüsusi diplomları və hədiyyələri ilə mükafatlandırılacaqlar. Proqrama əsasən, qaliblər Ümummilli Lider Heydər Əliyevin məzarını və Şəhidlər Xiyabanını ziyarət edəcək, Heydər Əliyev Mərkəzində, "Atəşgah məbədi" Dövlət Tarix-Memarlıq Qoruğunda, Qala Arxeoloji - Etnoqrafik Muzeyində, Qobustan Tarixi-Etnoqrafik və Bədii Qoruğunda, Azərbaycan Tarix Muzeyində, Lətif Kərimov adına Dövlət Xalçaçılıq Muzeyində, İsmayıllının Lahıc kəndində, İsmayıllıda, Qəbələdə, Şəkidə və s. yerlərdə olacaq Aərbaycanın mədəniyyəti, tarixi və adət-ənənələri ilə tanış olacaqlar.\nQaliblərin mükafatlandırılması mərasimi 16 sentyabr 2017-ci il tarixdə saat 12.00-da Qafqaz Point mehmanxanasının konfrans zalında təşkil ediləcəkdir.\nKoreyaya təqaüd proqramı elan edildi 19 Fevral, 2020 / 10:25


Kərim Tahirzadə Behzad — Vikipediya\nKərim Tahirzadə Behzad\nKərim Tahirzadə Behzad (1888-1963) - Təbrizdə Məşrutə hərəkatının fəal iştirakçılarından biri, mühəndis və memar. O, İctimaiyyun-Amiyyun (İran Sosial-Demokrat Partiyası) təşkilatının üzvü idi. İstanbul və Berlində memarlıq sahəsində təhsil almışdır.\nKərim Tahirzadə Behzad, Azərbaycan dər Ninzəte Azərbaycan, Tehran (tarixsiz).\n"Kərim Tahirzadə Behzad". Dövrün memarlığı. 2012-01-28 tarixində orijinalından arxivləşdirilib. İstifadə tarixi: 1 dekabr 2012.\nEta, Əli. "Dövrün memarlığı Memarlıq Məşrutə hərəkatından sonra". Şərq qəzeti. 10 iyun 2006. İstifadə tarixi: 1 dekabr 2012.\nMənbə — "https://az.wikipedia.org/w/index.php?title=Kərim_Tahirzadə_Behzad&oldid=5961770"


Ramil Usubov və Tağı Əhmədovun menyusuna – ŞİKAYƏT – SumqayitXeber.Com\nRamil Usubov və Tağı Əhmədovun menyusuna – ŞİKAYƏT\nMay 27, 21:07 • 341\nBu ölkə tarixin hər anında qəhrəmanlar yetişdirib, yetişdirəcək də. Lakin cəmiyyətimizin indiki halını nəzərə alsaq, buna şübhə yaranır. Əslində buna şübhə də demək düzgün deyil, sadəcə, belə yazmağa məni bir neçə gün öncə yaşadığım bir hadisə vadar etdi.\n24.05.2013-cü il tarixində, yəni üç gün öncə saat 17:00-18:00 radələrində metronun “İçərişəhər” stansiyasında jurnalist həmkarımı gözləyirdim. Yarım saata yaxın gözləyəsi oldum, lakin həmkarım xəbər verdi ki, gələ bilməyəcək. Belə olunca, mən də metro ilə geri dönmək qərarı aldım. Elə girişdən keçmişdim ki, stansiyanın girişində dayanmış, əslində təhlükəsizliyə cavabdeh olan, amma yarım saatdır gözlərini məndən çəkməyən 3 mühafizəçidən birinin “get, get gözlədiyin də gəlmədi. Get, dəsrlərini oxu” dediyini eşitdim.\nƏslində eskalatorla aşağı düşə-düşə fikirləşdim ki, mən bunların cavabın verim yoxsa …?! Sonda qərarımı verdim: yox mən belələrinin cəzasını verməliyəm, bunları elə vəziyyətə qoymalıyam ki, bir də heç bir qıza, qadına başlarını belə qaldırıb baxmasınlar. Axı nəyə görə Mübariz İbrahimov, Fərid Əhmədov kimi oğullar mənə görə, sizə görə, onlara görə, yəni, bu millətə, bu millətin namusuna, qeyrətinə görə, canlarını qurban verirlər, hansısa metro muhafizləri, öz millətinin xanımına, belə deyək, həm də elə öz namusuna söz atmalıdır? Niyə Mübariz təkbaşına erməni tərəfə keçib onları orda qırıb, sonra şəhid olmalıdır, amma bu ……… lar mənə və mənim kimi gündəlik olaraq, ictimai nəqliyyatdan istifadə edən yüzlərlə qıza, qadına söz atmalıdır?!\nƏgər mənim təhlükəsizliyimi təmin etməkdə görəvli olan bu şəxslər mənə söz atırsa, o zaman tində duran avaradan nə gözləməliyəm? Yaxud, bu durumda biz hansı namusdan, hansı qeyrətdən danışa bilərik? Hətta şikayət üçün stansiya rəisinin yanına gedəndə və o da “qoyun, bu, onlara dərs olsun” deyib həmin mühafizəçiləri çağıranda da eyni sualı verdim. Dedim ki, bu cəmiyyətdə sizə də aid olan qadınlar yaşayır, kimlərsə onlara söz atsa, sizə necə təsir edər? Təbii, jurnalist olduğumu və etdikləri hərəkətə görə onları peşman edəcəyimi deyən ana qədər üzümə durdular, hətta məni borclu çıxardılar. Artıq o həddə gəldim ki,dedim “sən Allah baqışlayın, mənim başım çatmır, dəli olmuşam”. Daha sonra isə mən israrla onların adlarını və soyadlarını istədim. Biri verdi -ABBASOV ZİYA.\n24.05.2013 də saat 6-ya qalmış metronun “İçərişəhər” stansiyasımın düz girişində mühafizə xidmətində dayanan Ziya Abasov və onunla birgə eyni iş saatında, növbədə olan, adlarını verməkdən qorxan və israrla bundan imtina edən daha iki işçi.\nMən bir Azərbaycan xanımı, bir jurnalist olaraq, Bakı Şəhər Metropoliten rəhbəri Tağı Məmmədov cənablarına yuxarıda haqqında qeyd olunan üç şəxsin işdən azad olunmaları haqda xahişlə müraciət edirəm.\nÇox istərdim ki, buna ciddi nəzarət olunsun, belə halla üzləşən xanımlarımız da buna biganə qalmasınlar, yerindəcə tədbir görsünlər ki, cəmiyyətimizdə belə biabırçılıqların kökü kəsilsin. Öz millətinə, öz qadınına və gördüyü işə hörmət etməyən insanlar dərhal, sorğu-sualsız cəzalandırılmalıdır.\n2 həftə öncə 8038\n2 həftə öncə 3775\n4 həftə öncə 2668\n2 həftə öncə 1564\n4 həftə öncə 1112